Loznica razočarala u Ljuboviji, Drina zasluženo do pobede (video+foto) - InfoLo\nLoznica razočarala u Ljuboviji, Drina zasluženo do pobede (video+foto)\nLoznica Info — 8. априла 2019.\nKatastrofalno loša igra Loznice u Ljuboviji, bez taktike,ideje ili bilo čega što se može izdvojiti u najlepšoj sporednoj stvari na svetu. Igra i pokušaj da pojedinac nešto napravi ne prolazi u najkvalitetnijoj trećoj ligi u Srbiji. Planirana mini serija je propala, Loznica nastavlja neizvesnost u daljem toku takmičenja.\nSa druge strane ekipa Drine na ovoj utakmici delovala je sigurno, tačno je znala šta želi i to ostvarila. Vladimir Mudrinić postavio je igru koja je donela rezultat, zatvorio je Matića i Tripkovića koji su jedini mogli nešto pojedinačno uraditi a sa druge strane konstantno vršio pritisak na Stanojevića i Stankovića.\nOba gola postignuta su u prvom poluvremenu. Prvi iz penala koji je realizovao Baćo Nikolić a drugi gol je posle sjajne akcije koji je postigao nekadašnji igrač Loznice Živković. Mogli su domaći i do ubedljivije pobede ali se isprečila stativa i golman Vukašinović.\n-Kada smo u pripremi za utakmicu skoro sat vremena analizirali svakog fudbalera Loznice, tačno smo znali da možemo do pobede. Nama je ostalo da to samo pretvorimo na terenu i uspeli smo. Loznica je sama po sebi motivacija tako da nam ništa drugo nije bilo potrebno. Mudrinić je jedan od najboljih trenere sa kojima sam radio – kaže fudbaler Drine i najbolji pojedinac na meču Baćo Nikolić\nOko 50 gledalaca koji su stigli iz Loznice, pokisli i vidno razočarani napustili su Ljuboviju.\nOvom pobedom Drina je došla na bod Loznici i potpuno se vratila u igru za opstanak. Loznica se nalazi na 10 mestu sa 24 boda. Već u sledećem kolu očekuje nas derbi na Lagatoru sa ekipom Budućnost Krušik koja ima isti broj bodova kao Loznica.\nTags: fk drinaFK Loznicasrpska liga\nSledeći Dragan Mićić novi trener Loznice\nPredhodni U D.Dobriću zaustavljen lider (video)


Category: NIKOLINA BONIĆ\nSa zagađenjem prirode i svih njenih resursa, građani Srbije bore se kako znaju i umeju, jer institucije kao da nisu u stanju da sprovedu zakone i propise kojima se ova,...\nU medijima je ovih dana odjeknula vest o ukidanju presude za ubistvo novinara Slavka Ćuruvije. Ovaj slučaj postao je simbol borbe za slobodu, ali i bezbednost novinara u Srbiji. Ćuruvija...\nglasrazuma.rs September 3, 2020 September 3, 2020\nDošao je i prošao taj 1. septembar. Nova školska godina, za koju niko ne zna kako će izgledati, odmah prvog dana otvorila je sva nerazjašnjena pitanja, koja su u danima...\nglasrazuma.rs March 6, 2020 August 23, 2020\nFridom Haus, organizacija koja istražuje demokratiju, politička prava i građanske slobode širom sveta, objavila je izveštaj „Sloboda u svetu 2020“. U izveštaju je tabela sa dvadeset i devet država koje...


Ljajić: Sprovođenje sporazuma biće teži deo posla\nPotpredsednik Vlade Srbije Rasim Ljajić ocenio je u subotu uveče da će sprovođenje sporazuma iz Brisela biti teži deo posla i dodao da bi bilo najgore da dođe do razilaženja stavova kosovskih Srba i Vlade Srbije po tom pitanju.\nU izjavi za Radio-televiziju Srbije, Ljajić je rekao da su svi svesni da će sprovođenje sporazuma biti teško, ali da je njegovo postizanje veliki korak napred.\n"Dobrom delu međunarodne zajednice pokazali smo da teške probleme možemo da rešavamo na demokratski način i da smo promenili matricu političkog ponašanja... I u međunarodnoj zajednici su svesni poteškoća koje mogu da uslede, ali je, pre svega, u našem interesu da se sporazum sprovede", rekao je Ljajić.\nGovoreći o predstojećem sastanku Srba sa severa Kosova i državnog vrha Srbije, Ljajić je rekao da bi najgore što može da se desi bilo da dođe do razdvajanja stavova države i kosovskih Srba.\nKomentarišući zahteve za raspisivanje referenduma o tom pitanju, Ljajić je rekao da bi imalo smisla ulagati vreme i novac u te aktivnosti samo ako će Srbi s Kosova prihvatiti njegove rezultate.


Bjelica: Glasao bih za vraćanje nadležnosti\nDugogodišnji funkcioner SDS-a Milovan Bjelica smatra da je velika šteta što nije uspostavljeno srpsko jedinstvo na zasjedanju Narodne skupštine Republike Srpske, te ističe da bi, da je imao priliku, sigurno glasao za izvorni Dejtonski mirovni sporazum i pokretanje razgovora o vraćanju nadležnosti Srpskoj.\nBjelica je istakao da je, kada su u pitanju Republika Srpska, njeni i interesi srpskog naroda, potrebno da postoji zajednički stav i nastup svih partija.\n"Ne gledam da to budu neke koalicije, posebni savezi, ali da imamo neke zajedničke tačke ispod kojih se ne može ići", rekao je Srni Bjelica.\nBjelica je dodao da je uvijek zastupao interese Republike Srpske i da se borio za očuvanje Dejtonskog mirovnog sporazuma.\n"Treba sve učiniti da se očuva Dejtonski mirovni sporazum, da se imaginarni `Dejton dva` stavi tamo gdje mu je i mjesto, a da se vrate nadležnosti", istakao je Bjelica.\nOn je napomenuo da je poslije potpisivanja Dejtonskog mirovnog sporazuma, kada je organizovana Bonska konferencija 1997. godine, data mogućnost visokim predstavnicima i dijelu međunarodne zajednice da vrše protivpravno nasilje nad Republikom Srpskom, njenim institucijama i zvaničnicima.\n"Tako da imamo iza sebe revizuju Dejtonskog mirovnog sporazuma, htjeli to priznati ili ne, da je već sproveden `Dejton dva` na osnovu nasilja koje su vršili visoki predstavnici u BiH i da su oduzete mnoge nadležnosti Republike Srpske koje je dobila po Dejtonu. Mi se moramo držati Ustava i izvornog Dejtonskog sporazuma", naglasio je Bjelica.\nBjelica je ukazao da i dalje postoje pokušaji dijela međunarodne zajednice da nastavi sa otimanjem nadležnosti Republici Srpskoj, a tu je i priča o nametanju zakona o zabrani negiranja genocida koji je bio okidač za poteze koje povlače institucije Republike Srpske.\n"Republika Srpska ništa ne traži, osim vraćanja izvornom Dejtonskom sporazumu, da se poštuje Ustav i da se Srpskoj vrate one nadležnosti koje su prisilno prenesene, a nisu verifikovane ustavima Republike Srpske i BiH. Sve treba učiniti da se to rješava političkim i pravnim putem", istakao je Bjelica.\nOn je napomenuo da je ranije bila kompaktna međunarodna politička scena da se Republika Srpska razvlasti.\n"Sada je sasvim drugačija situacija, ne odlučuje samo Amerika i dio evropskih zemalja o sudbini ni Republike Srpske, ni BiH. Sada imamo određene stavove iz Hrvatske, Srbije, Turske, a posebeno kada su u pitanju rastuće svjetske sile kao što su Rusija i Kina koje su zauzele ispravne stavove i u Savjetu bezbjednosti, a sigurno i Mađarska i dio zemalja u EU", kaže Bjelica.\nOn ističe da Republika Srpska ne traži ništa što nije njeno, niti oduzima, nego su ovo potezi da se učvrsti stabilnost u BiH.\nNarodna skupština Republike Srpske usvojila je sinoć Deklaraciju o ustavnim principima i četiri informacije sa zaključcima o vraćanju nadležnosti prenesenih sa Republike Srpske na nivo BiH.\nDeklaracijom je predviđeno da Vlada u saradnji sa predsjednikom Republike pripremi tekst ustava Republike Srpske kojim će se potvrditi sve nadležnosti Srpske, osim onih koje po Ustavu BiH pripadaju BiH.


Tedros: Napadnite virus, prevazići ćemo i ovu krizu – SveVesti.net\nTedros: Napadnite virus, prevazići ćemo i ovu krizu\nOn je istakao da se traženjem od ljudi da ostanu kod kuće i zaustavljanjem kretanja ljudi kupuje vreme i smanjuje pritisak na zdravstvene sisteme, ali je naglasio da “same po sebi, ove mere neće ugasiti epidemiju”.\n“Pozivamo sve zemlje da iskoriste ovo vreme da napadnu virus”, rekao je Tedros.\n“Ove mere su najbolji način da se suzbije i zaustavi prenos tako da ne dođe do ponovnog oživljavanja virusa, kada se ukinu sankcije. Poslednja stvar koja treba bilo kojoj zemlji je da otvori škole i preduzeća, samo da bi bila primorana da ih ponovo zatvori zbog oživljavanja (virusa)”, naveo je Tedros.\nOn je pozdravio i poziv generalnog sekretara UN za prekidom vatre na globalnom nivou, navodeći da se svet suočava sa zajedničkom pretnjom i da je jedini način da je pobedi da se čovečanstvo udruži jer je reč o jednoj istoj ljudskoj rasi.\nPrevious SZO: Kada i kako treba koristiti maske za lice?\nNext Preko 460.000 obolelih, 20.000 umrlo, 112.000 se oporavlja – četvrtina planete u karantinu\nSAD: Počinje rano glasanje u tri države\nLajović zapretio, pa je Nadal demonstrirao silu\nI u delovima Francuske nove restriktivne mere\nJokić tek deveti u MVP trci FOTO


Kolumne & novosti: Neslavan rekord: U Svratištu za decu u jednom danu njih 112, uzrok - siromaštvo\nNeslavan rekord: U Svratištu za decu u jednom danu njih 112, uzrok - siromaštvo\nU Srbiji još nije zima, a spas u Svratištu za decu traži sve više mališana uzrasta od pet do 15 godina. Osoblje te ustanove bilo je iznenađeno kada se samo za jedan dan za pomoć javilo njih 112. "Zaključili smo da porodice i deca imaju veću materijalnu potrebu za našom podrškom", kaže koordinatorka Svratišta Mina Lukić.\nOna je za N1 rekla da je raniji prosek broja dece koja su im se javljala za ovo doba godine bio od 60 do 65, a da je sada gotovo dupliran, kao da je kraj decembra ili početak januara, a da deca uglavnom dolaze da nešto pojedu i okupaju se.\n"Ne možemo u istom momentu da primimo veliki broj dece zbog epidemije, pa vaspitači procene šta je najpotrebnije deci i to podmirujemo", rekla je Lukić.\nOna ističe da je razlog povećanog broja dece u Svratištu činjenica da se porodice kojima pripadaju uglavnom bave sakupljanjem sekundarnih sirovina, a da je cena njihovog otkupa dosta opala, pa su samim tim i prihodi porodica niži.\nVaspitačica u Svratištu Jelena Aćimović kaže da vaspitači procene kojoj deci je najpotrebnija pomoć u tom trenutku i da na primer, zamole dete koje "u higijenskom smilu zadovoljava" da dođe kasnije, a " da ima prioritet dete koje je urgentnije".\nDeca, ali i roditelji imaju razumevanja za te mere koje su uvedene zbog koronavirusa.\n"Brzo su se prilagodili, i deca i roditelji na celu situaciju", ističe Aćimović.\nPredstavnice Svratišta kažu da ima dovoljno obezbeđenih obroka za svu decu, kao i donatora. Dogodilo se da su ostali bez grickalica i slatkiša, ali su im građani brzo izašli u susret i odgovorili na poziv upućen preko Facebooka.\nIpak, kažu da su neke stvari uvek potrebne deci - obuća i odeća, a pogotovo sada kada je kišno vreme - neophodni su im obuća koja ne propušta i kišne jakne, na primer.\nSvratište, inače nije radilo dva meseca tokom vanrednog stanja, a Aćimović i Lukić nadaju se da se to neće ponoviti u slučaju novog talasa koronavirusa.\nIstiču da je tokom vanrednog stanja, ali i sada veliki problem obrazovanje dece, pošto su neformalna naselja u kojima žive "ostala ispod radara".\nDeca, naime tu nemaju pristup internetu, njihove porodice nemaju televizore, telefone ili viber.\nRadnici Svratišta tako su, tokom pandemije, pošto nijedna od domaćih ili stranih organizacija nije uslišila njihov apel, odlučili da sami pomognu i nosili su pakete s hranom i higijenom koje su obezbedili donatori do neformalnih naselja.\nPomagali su i tako što su dostavljali lekcije iz online nastave deci koja nemaju uslove da je prate.\nI sada postoji problem sa decom od petog razreda, koja ne idu svakog dana u školu, pa im u Svratištu organizuju pohađanja online nastave.\nOrganizovali su se, kažu, u odnosu na veličinu prostora i uslove tokom pandemije, pa 13 do 15 dece u jednom trenutku s vaspitačima može da boravi u Svratištu.\nNa pitanje kako su se deca prilagodila da žive bez zagrljaja u vreme epidemije, kažu:\n"Nekako su naučili i sebe sad sami kontrolišu, krenu manja deca u zagrljaj pa se povuku, kažu: 'Joj, ne smemo".


"Grad Kruševac je uložio 45 miliona dinara u kupovinu ovog prostora. Fudbalski savez Srbije obezbediće nam veštačku travu u vrednosti od 400.000 evra, a od Atletskog saveza očekujemo pomoć za izgradnju staze", naveo je Gašić.\nCeo kompleks trebalo bi da ima dva fudbalska terena, plus dva pomoćna, zatim atletsku stazu, reflektore, kao i zgradu od 300 metara kvadratnih u kojoj će se nalaziti svlačionice.\nGeneralni sekretar ASS Slobodan Branković izrazio je zadovoljstvo što će se u Kruševcu izgraditi jedan od najboljih sportskih kompleksa, posebno jer osim Beograda, jedino Kragujevac ima atletsku stazu koja ispunjava propisane uslove.\n“Verujemo da bi na proleće mogli da krenemo u tu aktivnost kako bismo u toku letnje sezone 2013. godine imali modernu stazu” rekao je Branković.\nDržavni sekretar za sport Predrag Peruničić dodao je da ministarstvo nema dovoljno novca za infrastrukturne projekte i dodao da su se do sada uglavnom finansirali kapitalni projekti, kao što je atletska dvorana u Beogradu.


Policija u Rimu zaplijenila 200 hiljada komada falsifikovane robe - Klix.ba\nSvijet Policija u Rimu zaplijenila 200 hiljada komada falsifikovane robe\nPolicija u Rimu zaplijenila 200 hiljada komada falsifikovane robe\n4.8.2006. u 21:39\nItalijanska policija je danas saopćila da je zaplijenila 200 hiljada komada falsifikovane robe proizvedene u Kini, uključujući odjeću na koju su stavljene marke poznatih modnih kuća "Prada", "Luj Viton" i "Guči".\nPolicajci su u istoj akciji uhapsili dva Egipćanina koji su prodavali krivotvorenu robu na ulici. Pored odjeće s markom poznatih modnih kuća, zapljenjeno je na hiljade satova, torbica, naočara za sunce, CD i DVD diskova. Policija veruje da je roba bila namjenjena za prodaju na ulicama Rima.\nPolicija je navela da je sakupila podatke o 112 ljudi, većinom iz Senegala, među kojima ima i ilegalnih imigranata a koji su umješani u prodaju faslifikovane robe proizvedene u Kini.


ZAVRŠEN PRVI RELI U MIONICI\nsubota, 08 jul 2017 21:34\nKoliko god pobednik bio izvestan, toliko su Đanluka Roko i Željko Milutinović priredili brojnoj publici spektakl u borbi za drugu poziciju generalnog plasmana! Italijan u „Subaru Impreci WRX Sti“, kojem je ovo prvi reli sezone, koristio je snagu svog vozila naspram „Renoa Klio RS“ poznatog Valjevca, koji pak bolje poznaje teren u svom „komšiluku“, na specijalnim ispitima koje je mnogo puta u karijeri vozio. Već od uvodnog specijalnog ispita njih dvojica su vozili za svaku desetinku, pa su nakon dva specijala bili potpuno izjednačeni! I u nastavku situacija je bila ista, na opštu radost publike, a ključnu prednost za rasplet Roko pravi na dva poslednja specijala. Pred završne vožnje „Markova crkva“ i „Brežđe“, Italijan je imao tri sekunde prednosti, a do kraja je uspeo da oba puta bude neznatno brži od srčanog Valjevca, došavši na cilj s prednošću od 5, 5 sekundi.\nOno što posebno raduje sve aktere relija je odlična organizacija i veliki broj publike kraj staze. Takmičanje je održano bez ijednog, pa čak i najmanjeg incidenta na stazi, a ceo organizacioni tim predvođen direktorom relija, Vukašinom Tomićem, odradio je posao maestralno. Jedini problem svima bila je velika vrućina, a najteže je svakako bilo takmičarima u čijim trkačkim mašinama je bilo čak i više od 50 stepeni Celzijusa!


Predsednik Skupštine Mihailo Jokić danas je za govornicom izneo stav da će Toplana morati da plati PDV koji je preuzela svojevremeno i to sa kamatom. “ Odgovorno tvrdim da je direktor Dragan Despotović 2009 godine naredio knjiženje PDV-a . Iako toplovod nije u vlasništvu Toplane već grada valjeva.O ostalim dugovima da i ne govorimo“, rekao je Jokić.\nPoziciju Toplanee branio je za govornicom zamenik gradonačelnika Žarko Kovač koji je rekao da je moguće uvesti u red poslovanje ovog preduzeće. „Grad će preuzeti na sebe obavezu učešća u nabaljanju i postavljanju podstanica. Ovo preduzeće je već naravilo pomak u poslovanjui to se vidi u izveeštaju o radu“, rekao je Kovač.\nPredhodna objava „Prošli” izveštaji o poslovanju Toplane i Vodovoda Sledeća objava DS: Toplana poslovala po zakonu


TEODORA R. (19), devojka koja je teško povređena 8. avgusta na Košutnjaku, kada je na nju naleteo automobil, oporavlja se u Urgentnom centru. - Ona je i dalje u teškom stanju, ali nije više životno ugrožena - potvrdili su iz Urgentnog centra… »\nTeodora R. (19), devojka koja je teško povređena 8. avgusta na Košutnjaku, kada je na nju naleteo automobil, oporavlja se u Urgentnom centru, saznaje "Blic". - Ona je i dalje u teškom stanju, ali nije više životno ugrožena što je dobro - potvrdili… »\nTeodora R. (19), devojka koja je teško povređena 8. avgusta na Košutnjaku, kada je na nju naleteo automobil, oporavlja se u Urgentnom centru. "Ona je i dalje u teškom stanju, ali nije više životno ugrožena što je dobro", potvrdili su iz Urgentnog… »\nOna je kobne noći svega 10 minuta pre 23 sata pošla da odveze svoj auto do kuće, budući da je imala probnu vozačku dozvolu. Teodora R. (19), devojka koja je teško povređena 8. avgusta na Košutnjaku, kada je na nju naleteo automobil, oporavlja se u… »\nDevojka kojoj je u nesreći u Košutnjaku otkinuto stopalo oporavlja se: Vozač nije stao da pomogne\n- Ona je i dalje u teškom stanju, ali nije više životno ugrožena - potvrdili su iz Urgentnog centra. Teodora R. (19), devojka koja je teško povređena 8. avgusta na Košutnjaku, kada je na nju naleteo automobil, oporavlja se u Urgentnom centru. - Ona… »\nPutnički i železnicki saobraćaj je trenutno obustavljen. Slobodan P. (68) povređen je na pružnom prelazu u Prirodnoj ulici u Surčinu, kada ga je dok je vozio automobil, udario voz, piše Pink.rs. Muškarac je vozio automobil marke ''Ford fiesta'' i… »\nSrbija danas 14.08.2020\nPovređeni muškarac je prebačen u surčinski Dom zdravlja gde mu je ukazana pomoć. Slobodan P. (68) povređen je na pružnom prelazu u Prirodnoj ulici i Surčinu, kada ga je dok je vozio automobil, udario voz. Muškarac je vozio automobil marke ''Ford… »\nBaš čelik iz surčina! Cela opština hoće da zna ko je on: Slobodan (68) preživeo direktan sudar sa lokomotivom?!\nSURČIN - Slobodan P. (68) povređen je na pružnom prelazu u Prirodnoj ulici i Surčinu, kada ga je dok je vozio automobil, udario voz. Muškarac je vozio automobil marke ''Ford fiesta'' i udarila ga je lokomotiva. Slobodanu je pružena hitna lekarska… »\nSudar voza i automobila kod Surčina, muškarac povređen\nSlobodan P. (68) povređen je danas na pružnom prelazu u Prirodnoj ulici u Surčinu, kada ga je, dok je vozio automobil, udario voz, pišu beogradski mediji. Kako prenose, muškarac je u trenutku nesreće bio za volanom automobila marke “ford… »\nPutnički i železnicki saobraćaj je trenutno obustavljen. Putnički i železnicki saobraćaj je trenutno obustavljen Muškarac star 68 godina povređen je na pružnom prelazu u Prirodnoj ulici i Surčinu, kada ga je dok je vozio automobil, udario voz… »


Za vakcinaciju se do sada prijavilo više od 1.060.000 građana Srbije - Sputnjik Srbija\nZa vakcinaciju se do sada prijavilo više od 1.060.000 građana Srbije\n11:17 20.02.2021 (osveženo 11:19 20.02.2021) Preuzmite kraći link\nZa vakcinaciju se do sada prijavilo više od 1.060.000 građana, rekao je jutros direktor vladine Kancelarije za IT i elektronsku upravu Mihailo Jovanović.\nJovanović je za RTS naveo da je do ovog momenta dato preko 1.135.000 vakcina, od čega je skoro 420.000 drugih doza odnosno revakcina.\nKada su u pitanju potvrde o vakcinaciji, Jovanović je kazao da postoji nekoliko načina.\n"Prilikom vakcinacije građanima se daje papirna potvrda o vakcinaciji koja se automatski šalje na imejl saopšten nadležnima, a sledeće nedelje, svesni da ima onih koji nisu ostavili imejl niti uzeli potvrdu, napravićemo ''elektronsku uslugu'', da svako može da poruči da potvrda stigne na imejl", kazao je Jovanović.\nOn je izdvojio dobru saradnju sa lokalnim samoupravama, domovima zdravlja, bolnicama u logističkom smislu i dodao da se očekuje da danas i sutra bude još oko 100.000 građana vakcinisano.\nAko se neko naknadno odluči za vakcinaciju, treba samo da se prijavi preko sistema eUprave, kaže Jovanović i dodaje da sistem potom funkcioniše "objektivno, po prioritetima".\n"Njih je odredio Institut za javno zdravlje ''Batut''. Prvo pozivamo građane starije od 75 godina, potom kategoriju od 65 do 74 godine itd. Među prioritetima su zdravstveni i prosvetni radnici a iza toga idu mlađi od 65 godina", istakao je Jovanović, preneo je Tanjug.\nSrbija druga u Evropi po broju vakcinacija, šesta u svetu


Do proizvodnje struje u svom domu u samo četiri koraka | WebTribune\nчетвртак, 20 мај, 2021\nPokrenuta krivična istraga rada Trampove kompanije\nLJIG: Autom se ne može proći, a peške ne smemo – Nikad nije ovako nosilo sve pred sobom\nŠesti čovek koji je hodao na Mesecu: Vanzemaljci sprečili nuklearni rat na zemlji kako bi osigurali naše postojanje\nLekari pozivaju na hitno i temeljno istraživanje – Nevakcinisani prijavljuju brojne štetne zdravstvene posledice zbog boravka u blizini vakcinisanih osoba\nŠOK TVRDNJA Ričarda Grenela: Sjedinjenim Državama u stvarnosti ne rukovode ni predsednik Bajden, ni potpredsednica Kamala Haris, EVO KO …\nVajoming je 11 američka država koja je zabranila uvođenje kovid pasoša\nPre nego što odvedu svet u propast da shvate da više ne kontrolišu svetski poredak\nNovi pasoši – Biblijski žig zveri\nRuski piloti po prvi put dobijaju automatske puške u kompletu za preživljavanje\nHome ŽIVOT Do proizvodnje struje u svom domu u samo četiri koraka\nPosted date: мај 20, 2021 In: ŽIVOT\nMinistarka rudarstva i energetike Zorana Mihajlović govorila je danas o donošenju novih zakona iz energetike.\nKako je rekla, jedan od razloga za to bio da se njen razvoj uskladi sa potrebama zaštite životne sredine i da je sada težište u ovoj oblasti na povećanju energetske efikasnosti i korišćenje obnovljivih izvora energije.\n“Pre 10 ili 15 godina bilo je važno samo da imate energiju, ali to sad nije dovoljno ni u svetu ni kod nas. Danas više nijedna odluka ni u energetici ni u rudarstvu ne može da se donese a da nije u skladu sa principima zaštite životne sredine”, rekla je Mihajlovićeva gostujući na Studiju B.\nOna je rekla da je donet novi Zakon o energetskoj efikasnosti i racionalnoj upotrebi energije kako bi država pomogla građanima da zamene stolariju, da poprave izolaciju, da ne bismo bili država u kojoj se troši oko četiri puta više energije nego u EU, navodi se u saopštenju ministarstva.\nMihajlovićeva je dodala da očekuje da prvi ugovori sa građanima u vezi sa unapređenjem energetske efikasnosti budu potpisani krajem leta i naglasila da lokalne samouprave imaju veoma važnu ulogu u sprovođenju ovog procesa, jer su one, između ostalog, te koje raspisuju javne pozive za građane i firme koje će raditi energetsku sanaciju.\n“Ove godine će to biti finansirano novcem lokalnih samouprava, uz podršku iz budžeta, a za iduću godinu očekujemo da ćemo imati podršku i međunarodnih finansijskih institucija i mnogo više novca za energetsku efikasnost. Očekujemo da u proseku godišnje imamo oko 150 miliona evra za ove namene i verujemo da u naredne tri godine možemo da završimo veliki deo posla kad je reč o zameni stolarije na porodičnim kućama i stambenim zgradama”, rekla je Mihajlovićeva i dodala da će krenuti da obilazi lokalne samouprave kako bi Ministarstvo pomoglo u pripremi ovih programa.\nOna je dodala da je donet i Zakon o korišćenju obnovljivih izvora energije, koji će između ostalog omogućiti da mnogo veći broj ljudi postavi solarne panele na krovove svojih kuća ili zgrada.\n“Napravili smo jednostavnu proceduru, u kojoj se sve završava u četiri koraka, od izrade projekta, preko dobijanja odobrenja koje se pribavlja za kraće vreme nego građevinska dozvola, postavljanja panela, do zaključivanja ugovora sa Elektrodistribucijom. Solarni paneli već za nekoliko godina mogu da se isplate, a da nakon toga građani imaju samo uštedu”, rekla je Mihajlovićeva, dodaje se u saopštenju.\nRok za prijave opština za zamenu stolarije ističe sutra\nRok do koga lokalne samouprave mogu da podnesu prijavu na javni poziv za dodelu sredstava za finansiranje energetske sanacije stambenih zgrada, porodičnih kuća i stanova ističe sutra.\nPrijave se podnose Ministarstvu rudarstva i energetike, koje će na svojoj internet stranici objaviti koji programi su prihvaćeni.\nVilander o Đokoviću na Australijan openu: Postoji veliki broj srpskog naroda ovde i sada imaju za koga da navijaju\nPO NOVOM PAPRENE KAZNE: Komunalci dolaze zbog laveža pasa, veš-mašine, nemirne dece, usisivača i još …\nPrirodno rešenje: Siguran način da smanjite krvni pritisak bez lekova\nČudesan napitak: Preko 93 posto ćelija raka debelog creva ubija za 48 sati


Vukovi čuvaju najveći zatvor u SAD\nRadio 021\t03.08.2012 06:37\nNajveći zatvor u SAD, Kazneno-popravni centar Luizijane, zbog mera štednje počeo je da umesto ljudi kao čuvare koristi vukove ukrštene sa psima.\nČlan asocijacije kazneno-popravnih ustanova SAD Džorž Kemp rekao je američkom dnevniku "Vol strit džurnal" da je zatvor u Luizijani po svaku cenu morao da smanji troškove za plate zaposlenih. Zbog smanjenja budžeta ustanove, manje od 20 miliona dolara za period od pet godina, direkcija zatvora bila je primorana da otpusti 105 od 1.200 čuvara i 35 od 42 agenta za nadgledanje.\nDirekcija od 2011. godine koristi 80 pasa-vukova za čuvanje zidina zatvora. Dok održavanje 80 životinja godišnje košta 48.000 evra, jedna godišnja plata zatvorskog čuvara u proseku iznosi oko 27.000 evra.\nOve životinje su mešavina Aljaskog malamuta i sivog vuka i teže oko 55 kilograma, a čuvaju četiri metra visoke zatvorske žice kroz koje je sprovedena struja i koje okružuju sedam zgrada u zatvorskom kompleksu. "Životinje je neophodno odgajati sa puno predostrožnosti i mešanjem sa velikim brojem toplokrvnih pasa", izjavio je zatvorski kerovođa Robert Tajler.\n"Bilo bi mi potrebno 100 čuvara da bih obezbedio rečne tokove, obale i puteve. Moram da platim svim tim ljudima i prekovremeni rad", rekao je direktor zatvora Barl Kejn. On je dodao da svaki pas-vuk pokriva oko 300 metara prostora i to čini mnogo brže nego čuvar u automobilu.


Vučić sutra sa predstavnicima kompanije UGT Rinjuabls\nIzvor: B92, 01.Avg.2021, 10:38\nPredsednik Srbije Aleksandar Vučić sastaće se sa predstavnicima kompanije UGT Rinjuabls (UGT Renewables LLC), sutra u 10 časova.\nPosle sastanka biće potpisan Sporazum o saradnji između Ministarstva rudarstva i energetike Vlade Srbije i predstavnika kompanije, nakon čega su planirane izjave za medije, saopstila je Služba za saradnju sa medijima predsednika Srbije.\nSaradnja >> Pročitaj celu vest na sajtu B92 << na polju solara?\nPodsetimo, u martu ove godine ministarka rudarstva i energetike Zorana Mihajlović razgovarala je sa predstavnicima pomenute američke kompanije o potencijalnim investicijama u oblasti solarne energije.\n”Ministarstvo rudarstva i energetike pripremilo je novi zakonski okvir u oblasti energetike, uključujući novi zakon o obnovljivim izvorima energije, koji je trenutno u proceduri usvajanja. Želimo da stvorimo povoljan ambijent za nova ulaganja u korišćenje obnovljivih izvora energije, uključujući solarnu energiju, i raduje nas da se javlja sve više kompanija koje su zainteresovane za ulaganje u Srbiju”, rekla je Mihajlovićeva tada.\nPredstavnici kompanije, predvođeni osnivačem i predsednikom kompanije Robertom Bermanom, predstavili su tom prilikom neke od značajnijih investicija ove kompanije u svetu i predloge za saradnju na mogućim projektima u Srbiji u oblasti solarne energije. Tom sastanku prisustvovali su i ambasador Republike Srbije u SAD, Marko Đurić, i ambasador SAD u Republici Srbiji, Entoni Godfri.


Grad Zrenjanin - Kroz projekat ''Zaplivajmo zajedno'' šezdeset mališana naučilo da pliva\nPočetna / Kroz projekat ''Zaplivajmo zajedno'' šezdeset mališana naučilo da pliva /\nKroz projekat ''Zaplivajmo zajedno'' šezdeset mališana naučilo da pliva\nU Baroknoj sali Gradske kuće danas su svečano dodeljene diplome i prigodne majice polaznicima besplatne škole plivanja, u okviru projekta “Zaplivajmo zajedno”, koji se sprovodi od strane sportskog udruženja “Sport tim”, a uz podršku Grada Zrenjanina, Sportskog saveza grada i Javne ustanove “Sportski objekti”. U poslednjem ciklusu obuke, školu plivanja je uspešno završilo 60 dece.\nProjekat je po prvi put realizovan 2016. godine i od tada je oko 500 mališana iz našeg grada, različitog uzrasta, savladalo osnove plivanja, a neki od njih su se potom i uključili u rad plivačkih i vaterpolo selekcija ili nastavili da se bave nekim drugim sportovima.\nSvečanosti su prisustvovali pomoćnik gradonačelnika Zrenjanina Simo Salapura, generalna sekretarka Sportskog saveza grada Vukosava Đapić Atanacković, direktor JU “Sportski objekti” Bojan Mijatov i predstavnica “Drekslmajera” Jasmina Krecul Reljin, kompanije koja je pomogla realizaciju ovog projekta.\nObraćajući se deci i njihovim roditeljima, pomoćnik gradonačelnika Simo Salapura istakao je značaj ovakve akcije, u situaciji kada su deca sve manje fizički aktivna i sve više vremena provode uz kompjutere i telefone.\n“Fizička aktivnost treba da bude protivteža tom preteranom “konzumiranju” društvenih mreža, virtualnog sveta i fizičkoj neaktivnosti. Drago nam je što uz druge naše programe, koje organizujemo u saradnji sa Sportskim savezom i Javnom ustanovom “Sportski objekti”, realizujemo i ovu besplatnu školu privanja, od 2016. godine. To nije jedini besplatan sportski program u našem gradu, podsetiću da je tokom prošlog leta preko hiljadu dece prošlo kroz te programe”, kazao je Salapura i ukazao koliko je važno još u najmlađem uzrastu negovati zdrave navike i stilove života.\nSrđan Neškovski, trener plivanja u udruženju “Sport tim”, koji je sa novim plivačima provodio najviše vremena u bazenu, rekao je da se treninzi održavaju tri puta nedeljno po sat vremena na Gradskom bazenu i da se rad odvija u manjim grupama.\n“Dosta dece zavoli vodene sportove i ostaje u plivačkim klubovima, neka deca se odluče i za drugi sport, ali nama je prioritet da deca nauče da plivaju, radi njihove primarne bezbednosti, boravka na vodi, boljeg kvaliteta života”, kazao je Neškovski i dodao da će plivačka obuka biti u kontinuitetu nastavljena, sa novim polaznicima.


MOŽETE DOBITI I DO 2.000 EVRA Uskoro nova pomoć države, evo o čemu je reč - Informer Ad\nB. S. | 22. 01. 2022.\nGrađani Srbije uskoro će moći da računaju na novac od države i za ugradnju solarnih panela\nBespovratna sredstava, koja iznose maksimalno 50 odsto vrednosti investicije, daju se za solarne panele kapaciteta do šest kilovata. Procena je da građani na poklon mogu da dobiju i do 2.000 evra.\nVAŽNO SAOPŠTENJE PORESKE UPRAVE: Evo do kada je rok za prijavu za SUBVENCIJE za e fiskalizaciju!\nISTORIJSKA ODLUKA ZA BUDUĆNOST SRBIJE! Država će finansirati majkama UČEŠĆE ZA STAN! Stiže i pomoć od 300.000 DINARA, evo ko ima pravo na nju!\nVAŽNO SAOPŠTENJE PORESKE UPRAVE: Evo do kada je rok za prijavu za SUBVENCIJE za e fiskalizaciju! sledeća vest\nNaime, nakon što je započet projekat zamene stolarije u srpskim domaćinstvima, za šta jednu polovinu sredstava izdvajaju građani, a drugu polovinu država i jedinice lokalne samouprave, slično će se postupiti i kada su u pitanju solarni paneli.\n- Ministarstvo rudarstva i energetike trenutno sprovodi dva javna poziva za finansiranje Programa energetske sanacije stambenih zgrada, porodičnih kuća i stanova, koje su predložili gradovi i opštine. Prvi se odnosi na mere energetske sanacije na omotaču objekta i grejanju objekta, a drugi na ugradnju solarnih panela za proizvodnju električne energije na porodičnim kućama - navode u Ministarstvu rudarstva i energetike.\nZa sada je raspisan poziv za opštine i gradove, oni sada raspisuju pozive za firme koje će raditi ugradnju panela, a kada to bude gotovo, građani će moći da počnu da se prijavljuju za ovu vrstu pomoći. Sufinansiraće se nabavka i ugradnja solarnih panela, pratećih nosača panela, neophodne instalacije za proizvodnju električne energije, izrada neophodne tehničke dokumentacije i izveštaja izvođača radova o ugradnji solarnih panela.\nPodsetimo, kako je nedavno poručila ministarka rudarstva i energetike Zorana Mihajlović, obično se ugrađuju solarni paneli od pet kilovata, koji proizvode 430 kilovat-časova. Navela je i da takav panel košta između 3.500 i 4.000 evra, a u proseku traje 25 godina.\npomoć Država 2.000 evra Solarni paneli


RTV Subotica • Redakcija TV Subotica • 21. mart 2022. • 12:00 •\nMinistar unutrašnjih poslova Aleksandar Vulin istakao je danas u razgovoru sa predstavnicima Islamske zajednice Subotica da je Srbija zemlja svih njenih građana, zemlja u kojoj se poštuju verske različitosti, država koja neće dozvoliti niti tolerisati bilo koji vid nasilja na verskoj osnovi.\n„Pripadnici Ministarstva unutrašnjih poslova rade u interesu svih građana Republike Srbije, za nas su svi građani jednaki i tu smo da štitimo njihova prava i bezbednost. Nećemo dozvoliti, niti tolerisati huligane koji uništavaju imovinu verskih objekata ili vrše bilo kakvu vrstu nasilja. Biće identifikovani i uhapšeni, kažnjeni u skladu sa zakonom“, poručio je ministar Vulin u razgovoru sa glavnim imamom Muhadžir džamije u Subotici Abdurahmanom Salajiem i predsednikom odbora Islamske zajednice u tom gradu Uzairi Ibazerom.\nMinistar je sagovornike obavestio da je policija brzo rasvetlila slučaj razbijanja prozora na Muhadžir džamiji i uhapsila osumnjičenog i naglasio da takav vid vandalizma nikada neće imati podršku i da će policija u svim slučajevima reagovati brzo i efikasno.\nMinistar Vulin je naglasio da je islamska zajednica deo našeg naroda, naše istorije i kulture i da Srbija, koju vodi predsednik Aleksandar Vučić, poštuje i ceni svoje sunarodnike islamske veroispovesti, koji su deo nas, žive sa nama, dele i radosti i nesreće ovih prostora.\nMinistarstvo unutrašnjih poslova, kako je rekao, posvećuje veliku pažnju integraciji pripadnika nacionalnih manjina u policijsku službu, jer dobar rad policije u multietničkim sredinama zavisi od stvaranja čvrstog odnosa poverenja, komunikacije i saradnje.\n„Kada smo svi na istom zadatku, sa istim ciljem, da obezbedimo napredak i bolju budućnost naših građana, očuvamo sigurnost i stabilnost naše zemlje, nije važno koje smo vere i nacije. Borimo se za mir i budućnost naše dece, a to je najvažnije“, istakao je ministar Vulin i naglasio da Srbija nikome neće dozvoliti da na bilo koji način kvari i remeti odnos poverenja koji postoji među našim narodima.


Pretraživač škola Nikada nije bilo lakše pronaći kurs pripreme za polaganje ispita\nOvih dana radimo na unapređenju onlajn sistema našeg pretraživača škola i zato je trenutno taj sajt ne radi. Pratite nas na Twitter-u da biste prvi saznali kada smo ga ponovo pustili.\nPretraživač škola služi za pronalaženje škole koja nudi pripremne kurseve za polaganje IELTS i/ili Cambridge English ispita nikada nije bilo lakše. Zapravo, od sada to je lako kao 1, 2, 3.\nAko ste u potrazi za pripremnim kursom za polaganje ispita u gradu u kom živite, posetite našu onlajn bazu podataka pretraživač škola i pronađite školu i kurs koji odgovaraju vašim potrebama. Samo kliknite na „1, 2, 3“, odaberite grad iz padajućeg menija, test koji želite da polažete i dobićete spisak svih škola koje organizuju pripremne kurseve u vašoj okolini!\nOva baza podataka obuhvata škole koje svoje kandidate za polaganje ispita prijavljuju preko Britanskog saveta. Informacije o pripremnim kursevima daju same škole i mi nemamo načina da ih potvrdimo. Britanski savet postupa nepristrasno i ne preporučuje škole sa spiska i ne snosi odgovornost za njihov rad, kvalitet i konačne rezultate testiranja kandidata. Rezultati pretrage su navedeni prema abecednom redosledu.\nZa više informacija o pretraživaču škola molimo kontaktirajte nas putem e-pošte, pozovite našu informativnu telefonsku liniju 011/ 3023-800 ili nas pronađite na Fejsbuku.


Brnabić:Vulin adekvatno, Skot skandalozno i neprimereno - Studio B\nBrnabić:Vulin adekvatno, Skot skandalozno i neprimereno Tanjug\nPolitikaPolitika Pocetna 16. 10. 2018. 13:24:52\nPremijerka Ana Brnabić smatra da je ministar Aleksandar Vulin adekvatno reagovao na izjavu ambasadora SAD u Srbiji Kajla Skota da je Kosovo „nezavisna država“ i dodala da je ta izjava skandalozna i neprimerena.\n„To je neprimereno, ne samo u diplomatiji, već predstavlja i nepoštovanje domaćina, budući da je data u zgradi Vlade Srbije“, rekla je Brnabić novinarima nakon obilaska fabrike „Filip Moris“ u Nišu.\nPremijerka je navela da je ambasador SAD bio sa njom na sastancima i da zna „da ako neko nazove Kosovo državom ti sastanci se prekidaju i taj neko napušta vladu“.\n„Da nakon toga dođe i to izjavi, to je krajnje neprimereno“, navela je premijerka.\nMinistar odbrane Aleksadar Vulin juče je, povodom izjave američkog ambasadora da je Kosovo „nezavisna država“, rekao da je Kajl Skot, „zaboravio da Srbija nije kolonija i da ne može da gazi njeno dostojanstvo“.\nSkot je ranije na potpisivanju memoranduma o saradnji za projekat izgradnje Moravskog koridora, izjavio da „kosovska vlada nije takozvana, već Vlada Kosova, koje je nezavisna i suverena zemlja“.\nOne Response to “Brnabić:Vulin adekvatno, Skot skandalozno i neprimereno”\noktobar 16, 2018 u 7:22 pm\nPOLTRON DO POLTRONA?\nIzjavu ambasadora Skota je skotski rečeno omalovažio je svog domaćina izjavom i to u Vladi Srbije “Kosovo ‘nezavisna’ država“. Domaćini bi trebali da Kajla Skota proglase personom non grata, a ne iz straha to da urade, kriju se iza vođe izjavama Vulina, koju podržava premijerka i Dačić: „Zaboravio da Srbija nije kolonija i da ne može da gazi njeno dostojanstvo. “Žao mi je što ambasador Skot svoju bahatost nije pokušao da pokaže na nekom dogadjaju sa predsednikom Vučićem, jer bi tada naglavačke leteo iz Vlade”. Da li Vučić vidi koji i kakvi su mu najbliži i odani saradnici. Niko i ništa!? Ali bar je Srbija mogla da vidi ko se bori za Srbiju, a ko misli samo na svoja donja leđa.


Ministarstvo građevinarastva, saobraćaja i infrastrukture najavilo je da će do naredne školske godine biti uspostavljen sistem licenciranja programa i aktivnosti za unapređenje bezbednosti dece u saobraćaju.\n"Telo za koordinaciju bezbednosti saobraćaja na putevima pozdravlja aktivnosti koje velikog broja kompanija i institucija uoči početka nove školske godine kako bi se unapredila bezbednost dece u saobraćaju. Da bi takvi programi bili još uspešniji, a akcije bolje koordinirane, do naredne školske godine biće uspostavljen sistem licenciranja, kako bi se utvrdili jasni standardi i kriterijumi za edukaciju dece", navodi se u saopštenju.\nCilj licenciranja je da sve institucije i preduzeća koje žele da se uključe u ostvarenje strateškog cilja - da do 2020. godine nijedno dete ne pogine u saobraćaju, imaju jasne smernice kako se sprovode programi bezbednosti u saobraćaju, koje oblasti se obrađuju i koje se poruke prenose deci, kako bi sva deca dobila jednako znanje o pravilima ponašanja u saobraćaju.\n"Verujemo da će uspostavljanje jasnih kriterijuma motivisati i druge institucije, kompanije i organizacije da se uključe i osmisle akcije za veću bezbednost dece u saobraćaju", navodi se u saopštenju.\nTelo za koordinaciju bezbednosti saobraćaja na putevima podseća da je unapređenje bezbednosti dece u saobraćaju zajednički cilj državnih institucija, javnih i privatnih preduzeća, civilnog sektora i da su sve inicijative koje se pokreću u toj oblasti su dobrodošle, ne samo uoči 1. septembra, već tokom čitave godine.\nIzvor: Vebsajt Blic, 30.08.2015.


Osnovano Udruženje izvoznika Srbije - Bizlife.rs\n18:11 Beograd, 25/01/2012\nU Beogradu je danas održana osnivačka skupština Udruženja izvoznika Srbije, koje će imati zadatak da potpomogne izvozne poslove domaćih preduzeća uz podršku nadležnih ministarstava i državnih institucija, a orijentacija te privredne asocijacije usklađena je sa opredeljenjem Vlade Srbije da se poveća proizvodnja namenjena izvozu u cilju bržeg privrednog razvoja.\nNa osnivačkoj skupštini izabrani su i članovi Upravnog odbora koji se sastoji od sedam članova, a asocijaciju izvoznika podržali su Ministarstvo ekonomije i regionalnog razvoja, Projekat Evropske unije (EU) za razvoj konkurentnosti i promociju izvoza (SECEP) i Agencija za strana ulaganja i promociju izvoza (SIEPA).\nDržavni sekretar u Ministarstvu ekonomije Dragijana Radonjić Petrović izjavila je uoči osnivačke skupštine da je osnovni cilj Udruženja, kao i glavni prioritet Vlade Srbije, povećanje izvoza i broja izvozno orijentisanih preduzeća koja će uz pomoć Udruženja imati mogućnost da rade na bolji i organizovaniji način.\n„Ohrabrujuće je to da u poslednje vreme imamo dinamičniji rast izvoza od uvoza i sve veći broj kompanija koje izvoze, ali ono na šta treba da se stavi akcenat je spoljno trgovinski deficit i nezadovoljavajuća struktura izvoza u kojoj dominiraju sirovine i poluproizvodi. Potrebna je promena ove strukture i dodavanje proizvoda više dodatne vrednosti i učešća ovih proizvoda u izvozu“, istakla je Radonjić Petrović.\nPrema njenoj oceni, neophodna je podrška izvoznika koji su spremni da svojim dosadašnjim iskustvom pruže pomoć drugim kompanijama u osvajanju stranih tržišta.\nU proteklih nekoliko godina zabeležen je rast izvoza i pokrivenost uvoza izvozom iz Srbije koji je prošle godine dostigao istorijskih 60 odsto, ali brine podatak da je veliki deo domaćeg izvoza koncentrisan na nekoliko zemalja EU, navela je Radonjić Petrović.\nOd ukupnog izvoza iz Srbije svega sedam odsto su proizvodi iz oblasti opreme i tehnologije, 23 odsto je roba široke potrošnje, a 70 odsto su produkti niskog stepena završne obrade, navela je ona i ukazala da je i dalje visok deficit spoljne trgovine.\nDirektor Agenciju za strana ulaganja i promociju izvoza (SIEPA) Božidar Laganin najavio je da će ta agencija ove godine učestvovati na 24 međunarodna sajma, gde će promovisati domaću izvoznu privredu.\nOn je pozvao domaće izvoznike da konkurišu za programe podrške SIEPA za šta je ove godine obezbeđeno 150 miliona evra i najavio da će SIEPA aktivno podržati osnivanje tog nezavisnog Udruženja kojem će biti obezbeđene prostorije i oprema kako bi što pre krenula sa radom.\nPrisutnima na konferenciji obratili su se i izabrani predsednik Upravnog odbora Udruženja izvoznika Srbije Svetozar Mrkšić, predstavnik Delegacije EU u Srbiji Hoze Antonio Gomes, kao i vođa tima SECEP projekta Andržej Šafernaker.\nUdruženja izvoznika Srbije, na čijoj je sednici danas učestvovalo preko 70 kompanija, osnovano je u okviru aktivnosti „Projekta za razvoj konkurentnosti i promociju izvoza (SECEP)“ koji finansira Evropska unija sa 3,5 miliona evra, sa ciljem da unapredi poslovanje, konkurentnost i izvozne kapacitete malih i srednjih preduzeća u Srbiji.\nProjekat SECEP, pored Ministarstva ekonomije i regionalnog razvoja i Agencije za strana ulaganja i promociju izvoza (SIEPA), podržali su i Kabinet potpredsednika Vlade za evropske integracije, Privredna komora Srbije i Nacionalna agencija za regionalni razvoj.


Bogdanović dvocifren, Jokić upisao dabl-dabl, Dončić sjajan! (VIDEO) - Balkan Sport\nBogdanović dvocifren, Jokić upisao dabl-dabl, Dončić sjajan! (VIDEO)\nAtlanta Hoksi savladali su nemoćnu Indijanu koja broji 37 poraza, rezultatom 133:112.\nSrpski reprezentativac Bogdan Bogdanović imao je veoma dobar učinak, u odnosu na prošlu utakmicu kada je odigrao jedan od najlošijih mečeva u sezoni koji je završio sa 5 poena. Sada bolja igra na parketu, bolji i učinak, za skoro 21 minut u igri postigao je 13 poena uz po dva skoka i dve asistencije.\nNajefikasniji u pobedi Atlante bio je Trej Jang sa 34 poena i 11 asistencija, Džon Kolins je upisao 20 poena.\nU poraženom timu istakao se Kris Duarte je postigao 25, a ispratio ga je Lens Stivenson sa poenom manje.\nKošarkaši Denver Nagetsa sa lakoćom su savladali Njujork Nikse rezltatom 132:115.\nSrpski centar Nikola Jokić nije uspeo da ostvari još jedan tripl-dabl, ali dabl-dabl je bio nezaobilazan. Za 30 minuta na parketu, imao je učinak od 21 poena, 11 skokova i sedam asistencija, uz šest izgubljenih lopti.\nOvoga puta najefikasniji je bio Bouns Hajland sa 22 poena, uz 6 skokova i 3 asistencije. Po 20 poena upisali su Vil Barton i Džamajkl Grin, a Eron Gordon imao je 19 poena, 8 skokova i 4 asistencije.\nNa drugoj strani istakli su se Džulijus Rendl sa 28 poena i 10 skokova, te Ivan Furnije, koji je ubacio 21 poen.\nZa treću uzastopnu pobedu, košarkaši Dalasa ubeljivo su savladali Detroit sa 116:86.\nBoban Marjanović ponovo nije ulazio na teren, dok Luka Dončić nastavlja odličnu igru i bio najbolji u pobedničkom timu sa 33 poena, 11 asistencija i sedam skokova.\nPratio ga je Džejlen Branson koji je upisao 4 asistencije i 21 poen, a Trej Burk postigao je 18.\nZa Pistonse je Hamidu Dijalo ubacio 18 poena, Ajzea Stjuart imao je 14 poena i 15 skokova, a Džerami Grent postigao je 15 poena.\nSiksers – Sans 109:114\nHoks – Pejsers 133:112\nNets – Seltiks 91:126\nGrizlis – Klipers 135:109\nPelikans – Rokits 110:97\nMaveriks – Pistons 116:86\nNagets – Niks 132:115\nLejkers – Baks 116:131\nTrejlblejzers – Medžik 95:113\nKings – Timbervulfs 114:134\nTags: Bogdan Bogdanović, Luka Dončić, nba, Nikola Jokić\nPingback: Jokić se ne odvaja od prstena: Pronašao genijalan način da nosi burmu i na utakmici (FOTO) - Balkan Sport\nPrevious PostOdlazak velikana uz suze, emotivni trenutak za pamćenje VIDEO\nNext PostMilan arhivirao pobedu u derbiju, na redu je kup i dolazak Lacija\nKošarkaši Crvene zvezde izgubili u Turskoj.


pink.rs | Osnovan Opštinski odbor Srpske desnice u Niškoj opštini Medijana\nSrpska Desnica osnovala je Opštinski odbor u najvećoj niškoj gradskoj opštini Medijana.\nJednoglasno je za predsednika odbora izabran Saša Milošević, dok je Dejan Rajković potpredsednik, a Aleksandra Marković sekretar.\nZa članove odbora izglasani su Miljana Milošević, Saša Marijanović, Dragan Stojanović i Milan Kostić.\nPrisutne je pozdravio predsednik Srpske Desnice Miša Vacić, a obratili su se i novoizabrani predsednik odbora Saša Milošević, zatim Suzana Stamenković, poverenik za Grad Niš, koja je ujedno i odbornik Srpske Desnice u Niškoj Banji i zamenik predsednika skupštine, kao i Ivana Borić, šef kabineta predsednika Srpske Desnice.\nPredsednik Opštinskog odbora Saša Milošević izjavio je da je i srećan i ponosan jer mu se ukazala prilika da utiče na budućnost Srbije.\n- Srpsku Desnicu veže ista ideja o povratku našim tradicionalnim vrednostima, porodici i Crkvi. Naša brojnost ovde govori da ćemo biti uspešni u zajedničkim naporima da Srbiju načinimo lepšim i bogatijim mestom za sve - naveo je Milošević, koji se zahvalio delegatima na ukazanom poverenju i rekao da će ga svojim radom i opravdati.\nLider Srpske Desnice obratio se prisutnim delegatima i izrazio zadovoljstvo zbog uspešno formiranog odbora u najvećoj niškoj opštini.\n- Uveren sam da ćete svojim radom na promociji ideja iz programa Srpske Desnice uspeti da privučete veliki broj patriota Medijane i Niša u redove Srpske Desnice. Naša borba je istovremeno i borba za mlade ljude koji su budućnost naše Srbije - naveo je Miša Vacić.\nVacić je rekao da se u opštini Medijana nalazi veliki broj škola, fakulteta i ustanova kulture.\n- Srpska Desnica će uložiti velike napore da se popravi situacija u oblasti obrazovanja, sporta, kulture, socijalne i ekonomske politike. Kao nacionalna organizacija, Srpska Desnica učiniće sve da se mladi ljudi zadrže u svojoj zemlji, da se u Srbiji osećaju slobodno i da mogu da se vaspitaju i razvijaju u duhu tradicionalnih vrednosti. Ovakav pristup odrazio bi se na sve segmente društvenog života, jer nacionalno vaspitane generacije bi se odgovorno ponašale prema svojim prijateljima, poslovnim partnerima i bili bi dobri porodični ljudi - naveo je Vacić.\nMiša Vacić je izjavio da moderna politička desnica želi suverenu državu koja ne pristaje na ucene, ali želi da sarađuje sa svim dobronamernim nrodima i državama iz Evrope i sveta.\n— Српска десница (@srpskadesnica) 18. новембар 2019.\n- Naše zalaganje za tradiciju, veru i nacionalno zajedništvo nije zastareli politički model, već je budućnost Srbije i Evrope koja sve više prihvata nacionalne suverenitete odbacujući kvaziliberalne pljačkaške modele levičara iz Brisela - dodao je Vacić.\nLider Srpske Desnice apelovao je na Nišlije da budu složni i da se okupljaju oko ideja Srpske Desnice koja na najbolji način nudi mladima da se ostvare u svojoj zemlji, kako u velikim gradovima poput Niša, tako i u seoskim sredinama.\n- Zaštita i subvencionisanje malih i srednjih preduzeća je jedan od naših političkih imperativa kada postanemo deo institucija, a samo uz vašu podršku pravi nacionalisti i rodoljubi će se tamo naći na predstojećim izborima. Mislite na sebe i svoje bližnje i verujte u patriotske namere Srpske Desnice iza koje ne stoji ni jedna jedina afera. Mi se sa sudbinom svoje države ne igramo – poručio je na kraju govora Miša Vacić.\nŠef kabineta predsednika Srpske Desnice Ivana Borić pozdravila je skup na Medijani i izjavila da ulažemo velike napore kako bi upoznali brojne srpske rodoljube sa ideologijom moderne političke desnice. Borić je naglasila važnost žena u politici i porodici.\n- Mi se borimo za stvarnu emancipaciju srpske žene, želimo da se naše majke i sestre zaista pitaju i uključe u proces donošenja odluka. Srpska Desnica je tako koncipirana da mnoge odbore, povereništva i sektore humanitarnog karaktera vode upravo sposobne srpske žene, ostvarene na svom ličnom i profesionalnom planu. Šef kabineta Miše Vacića pozvala je žene Medijane da se aktivno priključe Srpskoj Desnici i na delu pomognu jačanju naše ideologije jer su „žene glavna obrana srpske porodice, tradicionalnog vaspitanja i nataliteta! - navela je Borić.\nPoverenik Srpske Desnice za grad Niš Suzana Stamenković podržala je i pohvalila osnivanje Opštinskog odbora Medijana.\n- Vi ste predstavnici najurbanijeg i najmodernijeg dela Niša koji živite savremenim načinom života. Kada vidim da želite da se posvetite borbi za tradicionalne porodične vrednosti u ovako velikom broju, uverena sam da je ovde uspeh Srpske Desnice zagarantovan - rekla je Stamenković. Ona je naglasila da je formiranje Opštinskog odbora u Medijani ključno za budući izborni uspeh Srpske Desnice u Nišu.\nSrpska Desnica osnovala odbor u niškoj opštini Pantelej (FOTO+VIDEO)


Suđenje Šariću ponovo odloženo, advokati kažnjeni - KRIK\nObjavio/la KRIK.rs 18/02/2020\nadvokat Marko Kljajević\nSuđenje Darku Šariću i njegovoj grupi u postupku za pranje kokainskog novca danas je 23. put odloženo jer se nekoliko advokata nije pojavilo u sudu. Ovaj slučaj posebno je usporen u poslednjih pola godine, od kada gotovo nijedno ročište nije održano.\nAdvokati Dejan Lazarević i Marko Kljajević koji zastupaju nekoliko članova Šarićeve grupe optuženih za pranje novca nisu se danas pojavili na suđenju. Sudija Siniša Petrović, koji vodi ovaj postupak, zato ih je kaznio sa po 120.000 dinara.\nSudija je rekao da su ga advokati obavestili da se neće doći, ali da nisu dali valjano opravdanje.\nAdvokati su, naime, u dopisu sudu naveli da je za kraj februara zakazano drugo suđenje Šarićevoj grupi, za šverc kokaina, pred Apelacionim sudom pa im je, navodno, potrebno vreme da se pripreme za taj postupak. Zato su zatražili da se ovo suđenje, za pranje novca, odloži za mart.\nSudija Petrović im je još na prošlom ročištu rekao da to nisu pravi razlozi da se izostaje sa ovog suđenja, ali oni danas ipak nisu došli – zbog čega su novčano kažnjeni.\nZbog njihovog izostanka sudija je odložio današnje suđenje, po 23. put od kada je počelo.\nNa prošlom suđenju rekao je da su advokati i optuženi insistirali da se suđenje okonča što pre sve do septembra, za kada su bile zakazane završne reči, a da od tada suđenja samo odlažu. Sudija Petrović Šariću sudi gotovo deset godina i to u dva postupka – za šverc kokaina i pranje novca.\nSuđenja ovoliko dugo traju, upravo i zbog čestih odlaganja tokom prethodnih godina. Iako u poslednje vreme sudija Petrović insistira da se završi postupak za pranje novca, on je takođe odgovoran za mnoga odlaganja u ova dva predmeta. Prethodnih godina prihvatao je gotovo svaki zahtev advokata da se suđenje odloži – čak i kada to nije bilo neophodno. Tako je jednom suđenje za šverc kokaina, inače najveće u zemlji, sudija Petrović odložio kako bi jedan od advokata mogao da ode na privatnu parnicu.\nŠarić je u decembru 2018. godine osuđen na 15 godina zatvora zbog šverca kokaina iz Južne Amerike u Evropu, ali su se tužilaštvo i njegova odbrana žalili na presudu, pa se trenutno čeka da Apelacioni sud odluči o ovom slučaju.\nOsim toga, Šariću i njegovoj grupi sudi se zbog sumnje da su oprali 22 miliona evra kokainskog novca tako što su kupovali preduzeća u privatizaciji i davali pozajmice i kredite i sklapali fiktivne ugovore, tvrdi Tužilaštvo za organizovani kriminal.


Federacija BiH proslavlja Dan državnosti BiH, RS ne priznaje taj praznik - Region - Dnevni list Danas\nPočetna » Svet » Region » Federacija BiH proslavlja Dan državnosti BiH, RS ne priznaje taj praznik\nFederacija BiH proslavlja Dan državnosti BiH, RS ne priznaje taj praznik\nU Federaciji Bosne i Hercegovine danas se obeleževa Dan državnosti BiH i u tom entitetu je neradni dan.\nTo nije slučaj u Republici Srpskoj, koja 25. novembar, dan kada je 1943. godine održano zasedanje ZAVNOBIH-a, ne smatra državnim praznikom.\nNa nivou BiH od potisivanja Dejtonskog sporazuma nikada nije usvojen jedinstven zakon o praznicima, već svaki entitet ima svoje zakone o državnim praznicima.\n„Bosna i Hercegovina je u krizi koja ukazuje na njeno jačanje. Kriza je izazvana defanzivom antibosanskih snaga koje su nezadovoljne odredjenim promenama“, rekao je Izetbegović pošto je položio cvijeća na sarajevskom mezarju Kovači.\n„Bosna i Hercegovina će postojati sve dok to budu želele njene patriote, oni koji je žele braniti. Bosne i Hercegovine svakim danom ima sve više. U parlamentu je 58 posto parlamentaraca koji su probosanski orijentisani. To će jednom pametnom politikom lako otići na dve trećine“, kazao je Izetbegović.\nPolitičari u Federaciji navode da je prvim zasedanjem Zemaljskog antifašističkog veća narodnog oslobodjenja BiH (ZAVNOBiH) 25. novembra 1943. u Mrkonjić Gradu obnovljena državnost Bosne i Hercegovine.\nBiHDan državnosti BiHBanjaluka


Mustafa: Nastavlja se dijalog sa Beogradom\nNovoizabrani premijer Kosova Isa Mustafa, rekao je da će njegova vlada biti angažovana i na nastavku dijaloga sa Beogradom.\nDržavni sekretar SAD-a Džon Keri čestitao je Kosovu formiranje novih institucija istakavši da će ta zemlja nastaviti da pomaže Kosovu u predstojećim izazovima.\nTribuna: "Srpska" odlučujući faktor u vlasti\nNakon formiranja nove vlade, prištinski mediji navode da će lista "Srpska" imati odlučujuću ulogu u donošenju mnogobrojnih odluka, tokom vladavine Ise Mustafe.\nIako u opoziciji u Prištini smatraju da će Srbi biti odlučujući faktor u izvršnoj vlasti na Kosovu, Slobodan Petrović smatra da novi članovi vlade neće imati preveliki uticaj, ali da će raditi u interesu svoje zajednice.\nDiković i Filjuolo o bezbednosti\nLjubiša Diković i Frančesko Paolo Filjuola razgovarali su o aktuelnoj bezbednosnoj situaciji na Kosovu i duž administrativne linije.\nAnketa: Čitaoci predvideli dva ministarska mesta\nU anketi sprovedenoj na našem sajtu više od polovine učesnika predvidelo je da će Srbi dobiti samo dva ministarska mesta.\n"Bićemo svrsishodni u Vladi Kosova"\n„Naše učešće i prisustvo u Briselskim pregovorima je važno u tehničkom delu, kada se govori o praktičnim rešenjima i implementaciji, jer najbolje poznajemo život Srba na Kosovu“, rekao je novi zamenik premijera Kosova Branimir Stojanović.\n„Nastaviti sa primenom briselskog sporazuma“\nŠef Kancelarije za KiM Marko Đurić i britanski ambasador Denis Kif istakli su da je važno nastaviti sa sprovođenjem briselskog sporazuma i da napredak treba tražiti kroz praktične korake.\n“Hotel Kosovo”: Sistem protiv malog čoveka\n“Na Kosovu se od devedesetih orila samo pesma, ljubav je cvetala, pa sam mislio da nekako odam počast prvo devedesetim, a onda i dvehiljaditim“, kaže reditelj Nenad Todorović objašnjavajući kako je odlučio da napravi mjuzikl „Hotel Kosovo“.\nRašić: Srbi će imati malo uticaja\n“Kapacitet učešća Srba u Vladi ili u Parlamentu Kosova je vrlo nizak”, smatra poslanik u Skupštini Kosova Nenad Rasić.\nImenovan novi tužilac za istrage o zločinima na Kosovu\nAmerikanac Dejvid Švendiman imenovan je za novog glavnog tužioca Specijalnog istražnog tima za zločine koji su se dogodili na Kosovu prema navodima iz izveštaja specijalnog izvestioca SE Dika Martija.\nNemačka traži brisanje Kosova iz Ustava\nPoglavlje 35 neće biti zatvoreno dok Srbija ne uskladi Ustav sa Briselskim sporazumom, a na udaru je preambula i članovi o teritorijalnom uređenju, pišu Novosti.\nPriština: Digitalizacija od juna naredne godine\nJavni emiteri u čitavom regionu dužni su da od 17. juna naredne godine pređu sa analognog na digitalno emitovanje programa.\nOdržan sastanak Grupe za pitanja zajednica\nGrupa za pitanja zajednica (GPZ) održala je poslednji sastanak u ovoj godini. Sastanku je predsedavao direktor Kancelarije za pitanja zajednica Srđan Popović.\n"Civilni sektor ne utiče na donošenje odluka"\nLokalna samouprava na severu Kosova treba da uspostavi intenzivniju saradnju sa civilnim sektorom u društvu, ističu predstavnici nevladinih organizacija.\nPritisak za formiranje specijalnog suda\nPrištinski mediji, prenoseći da je kosovska predsednica Atifete Jahjaga razgovarala sa pomoćnicom američkog sekretara, navode da počinje pritisak za brže formiranje suda za zločine OVK.\nKoha: Bamije dobila bitku s Euleksom\nBivša tužiteljka Euleksa Marija Bamije dobila je prvu bitku s Euleksom pošto je evropski ombudsman, nakon istrage koju je sproveo, pronašao mnogo nepravilnosti, piše "Koha ditore".\nNapad na dečake u Gornjem Kuscu\nSedamnaestogodišnji Albanac iz Gnjlana E. Š. napao je juče oko 13 časova u Gornjem Kuscu dvojicu dečaka srpske nacionalnosti iz novobrdskog sela Prekovce.\nTasovac dolazi na premijeru predstave\nMinistar kulture Ivan Tasovac boraviće u dvodnevnoj poseti Kosovu u pratnji direktora Kancelarije za KiM Marka Đurića. Povod za dolazak delegacije Vlade Republike Srbije je premijera predstave Narodnog pozorišta Priština.\nTasovac: Ne postoji mesto gde bi bio srećniji od Gračanice\n„Jedva čekam da se večeras podigne zavesa i jedva čekam da čujem živu reč sa scene“, rekao je Ivan Tasovac, ministar kulture Srbije na konferenciji u Gračanici koja je održana povodom premijere mjuzikla „Hotel Kosovo“.\nMustafa preuzeo dužnost\nU Prištini je danas zvanično izvršena primopredaja funkcije premijera koju je dosadašnji predsednik kosovske vlade Hašim Tači predao svom nasledniku Isi Mustafi.\nNovi početak Narodnog pozorišta\nPred prepunom salom Doma kulture u Gračanici premijernim izvođenjem mjuzikla “Hotel Kosovo” otvorena je nova, stalna scena Narodnog pozorišta u Prištini.\n“Srbi u Vladi da bi poboljšali odnose sa Albancima”\nGrađanska inicijativa SDP Oliver Ivanović osudila je izjavu britanskog ambasadora u Prištini Jana Klifa da su Srbi ulaskom u Vladu i Skupštinu Kosova priznali njegovu nezavisnost.\nTači: Cilj diplomatije priznavanje nezavisnosti\nZamenik premijera i ministar spoljnih poslova Kosova Hašim Tači izjavio je da je cilj kosovske diplomatije da nezavisnost Kosova prizna još pet država Evropske unije kao i dve trećine članica UN.\nSlovenački ministar posetio bazu Kfora\nMinistar odbrane Slovenije Janko Veber posetio je juče glavni štab Kfora i sastao se sa komandantom Frančeskom Filjuolom.\nĐurić: ZSO prioritet\nPrioritet članova Vlade Kosova iz redova srpske zajednice biće stvaranje preduslova za osnivanje Zajednice srpskih opština i rešavanje nagomilanih problema, izjavio je Marko Đurić.\nMolotovljevi kokteli na srpsku kuću u Gnjilanu\nNa kuću porodice Nojić u Gnjilanu sinoć su bačena dva molotovljeva koktela. Povređenih nema ali je pričinjena materijalna šteta.\nVlasi: Nova vlada će izdržati ceo mandat\nPolitički analitičar Azem Vlasi ocenio je da je koalicija Demokratske partije Kosova i Demokratskog saveza Kosova stabilna i da bi trebalo da izdrži ceo mandat.\n“Nećemo ćutati o odnosu Prištine prema Srbima”\nNovi zamenik premijera Kosova Branimir Stojanović rekao je da on i ostali srpski predstavnici u Vladi Kosova neće ćutati o odnosu Prištine prema Srbima.\n16 godina od ubistva mladića u Peći\nDanas se navršílo 16 godina od ubistva šestorice srpskih mladića u Peći u kafiću “Panda”. Ovaj zločin još uvek nije dobio sudski epilog i nije poznato ko ubio mladiće.\nĐurić: ’’Park mira’’ neće biti uklonjen\n“Park mira” na mostu u Kosovskoj Mitrovici neće biti uklonjen do pronalaženja prihvatljivog rešenja za srpsku i albansku zajednicu u tom gradu, izjavio je Marko Đurić.\nB.Stojanović: ZSO za tri do pet meseci\nPotpredsednik kosovske vlade Branimir Stojanović najavio je da će Zajednica srpskih opština (ZSO) biti uspostavjena za tri do pet meseci, jer je tako dogovoreno koalicionim sporazumom.\nRakić: Da rešavamo probleme građana\n“Želim da podsetim gospodina Bahtirija da se u Briselu u prisustvu predstavnika EU i direktora Kancelarije za Kosovo i Metohiju, obavezao da park neće biti uklonjen, sve dok se ne nađe rešenje na koje bi pristali građani obe opštine”, saopštio je Goran Rakić.\nUklanjanje ’’Parka mira’’?\nGračanica: Bez datuma izbora i imena kandidata\nIako lokalni izbori u Gračanici treba da se održe sredinom januara, nijedna politička stranka koja će učestvovati na njima još uvek nema svog kandidata.\nUstavni sud neće odlučivati o Briselskom sporazumu\nUstavni sud Srbije odbacio je zahtev za ocenu ustavnosti Briselskog sporazuma, jer je većinom glasova ocenio da je reč o političkom, a ne o pravnom pitanju, piše ”Politika”.\nMajljinda Keljmendi najbolja džudistkinja sveta\nKosovska džudistkinja Majljinda Keljmendi proglašena je danas u Prištini za najbolju džudistkinju sveta u izboru Međunarodne džudo federacije.\nJoš optuženih za ubistvo Zumberija\nMeđunarodni javni tužilac podneo je zahtev Euleksu da se optužnica za ubistvo pripadnika Kosovske policije “Rosu” Envera Zumberija proširi na četvoricu Srba.\nSkupština Kosova još nije formirala odbore\nPoslanici Skupštine Kosova danas nisu uspeli da formiraju parlamentarne odbore jer za to nije glasalo dovoljno poslanika.\nOružane snage tema u Briselu\nTokom mandata prethodne kosovske vlade formiranje Oružanih snaga Kosova (OSK) blokirali su Srbi svojim uslovljavanjima.


SNP: Đanluka Marčano novi šef dirigenta Opere SNP | TV KANAL 9 NOVI SAD\nNaslovna EMISIJE SNP: Đanluka Marčano novi šef dirigenta Opere SNP\nSNP: Đanluka Marčano novi šef dirigenta Opere SNP\nVIDEO K9: Đanluka Marčano od ovog meseca je novi šef dirigenta Opere Srpskog narodnog pozorišta. Dolazak maestra iz Italije, njegovo znanje, renome i iskustvo unaprediće rad Opere i Baleta i označiti njihov povratak na međunarodnu scenu, nadaju se u Srpskom narodnom pozorištu.\nU želji da nadoknadi ono što je bilo propušteno u prethodnim sezonama, novo rukovodstvo SNP u poslednjih godinu i po dana stavilo je akcenat na operu i balet, za koje Novosađani, tradicionalno, imaju veliko interesovanje.\nDolaskom novog šefa dirigenta, kvalitet i repertoar Baleta i Opere biće značajno unapređeni, istaknuto je na predstavljanju Đanluke Marčana u SNP.\n“Mene raduje što je sa nama i što će svojim iskustvom, znanjem i, mogu da kažem, uticajem i vezama pomoći da se unapredi rad, kako orkestra, tako i pevača, solista i hoRA, ali isto tako pomoći će i u radu baleta, kao i u pripremanju novog baleta, koji je u planu da započne ove, a da premijera bude sledeće sezone”, rekao je dr Zoran Đerić, v.d. upravnika SNP.\nĐanluka Marčano nije nepoznat domaćoj publici i u SNP gostovao je u nekoliko navrata od 2009. godine, kada se, prema sopstvenim rečima, zaljubio u Novi Sad.\nOpera i Balet Srpskog narodnog pozorišta, kako je naglasio, imaju veliki potencijal i to mora da se pokaže svetu.\nPostavljanje šefa dirigenta Opere za SNP je istorijski trenutak, istaknuto je u ovoj ustanovi, s obzirom da je Opera SNP do sada šefa dirigenta imala samo na papiru.\n“Velika su očekivanja, veliki su planovi za budućnost, maestra Marčana iskoristićemo, ako tako mogu da se izrazim, na više načina, pošto je maestro poznat na mnogim svetskim operskim scenama, napravićemo neke saradnje sa teatrima, već smo krenuli u pregovore sa nekim pozorištima u kojima maestro već radi, o razmeni dekora, razmeni umetnika i tako dalje”, rekao je Aleksandar Stankov, v.d. direktor Opere SNP.\n“Grad kultura, 2021. je blizu, moramo odmah da pokrenemo taj proces, da teatar bude spreman za takvu međunaroddnu scenu. Treba da i svetski mediji da pričaju o nama, a da bismo došli do toga, moramo najpre da radimo na takvom standardu. Moja prva sezona biće tranzicijska, da postavimo standarde”, rekao je Đanluka Marčano, šef dirigent Opere SNP.\nZa povratak Opere i Baleta SNP na svetsku scenu čine se prvi koraci – ostvareni su kontakti vezani za saradnju sa operama u Rimu, Minsku i u Nemačkoj, a za uspešno prestavljanje neophodan je ozbiljan rad na repertoaru sa pevačima, horom i orkestrom.\nZa planirane projekte koji ih očekuju, rekao je Marčano, neophodno je pojačati ansambl, koji mora biti kompletan.\n“I zato i naši pevači treba da imaju dobru motivaciju, da znaju da imaju prave uloge, da imaju nove uloge da nauče, da imaju dovoljno vremena da to nauče i orkestru treba da pomognemo oko instrumenata. Sve su to detalji, ali sveukupno, oni moraju da se reše jer tako se postavlja pravi teatar”, rekao je Marčano.\nPomenimo i da se ove godine svim operskim programima SNP obeležavaju jubileji, 120 godina od prvih operskih predstava u Novom Sadu i 70 godina obnovljene Opere i neprekidnog rada, od 16. novembra 1947.\nPrethodni tekstU utorak prekid isporuke gasa\nSledeći tekstHavarija u Ilije Ognjanovića, bez grejanja deo centra


Od danas se mogu podnositi zahtjevi za vansudske nagodbe koji je Vlada Zeničko-dobojskog kantona postavila tražiteljima izvršenja pravosnažnih sudskih odluka donesenih na osnovu tužbi po kolektivnim ugovorima.\n– Prijedlog Vlade, kojim se budžetskim korisnicima omogućava odricanje od dijela duga u procesu vansudskih nagodbi, u ovakvoj formi neozbiljna je i neprihvatljiva, – izjavio je danas predsjednik Sindikata osnovnog i srednjeg obrazovanja Zeničko-dobojskog kantona, Selvedin Šatorović. Smatra da je Vladin prijedlog i opasan za one koji bi pristali na uslove navedene u pozivu, te da Vlada neće moći spriječiti dodatna utuživanja po osnovu kolektivnog ugovora u obrazovanju.\nSindikat upozorava da tužiteljima koji potpisivanjem nagodbi budu skinuti sa liste čekanja na isplatu duga po osnovu tužbi za nepoštivanje kolektivnog ugovora, ne može biti garantovana isplata ovih sredstava, s obzirom da je budžetom planirano svega 400 hiljada maraka za te namjene, a sadašnji dug po osnovu pravosnažnih sudskih presuda, bez kamata dostigao je sumu od 80 miliona. – S obzirom da je Skupština ZDK odbila predloženi aneks, kojim bi budžetom za ove namjene bilo planirano dodatnih pet miliona, neće biti spriječeno dalje utuživanje, dodaje Šatorović.\nNajveći broj tužbi odnosilo se na nepoštivanje kolektivnog ugovora u obrazovanju, a sindikat neće učestvovati u procesu vansudskih nagodbi u obliku koji je predložila Vlada. Ističu da je to stvar koja će se rješavati između tužitelja i tužene strane. Nezadovoljan i nedavnom Uredbom Vlade Zeničko-dobojskog kantona koja tretira pitanje prevoza radnika, Šatorović upozorava i na odsustvo socijalnog dijaloga. Šatorović procjenjuje da će u 2014. godini obaveze Kantona po osnovu sudskih presuda, narasti za dodatnih 50 miliona maraka.\nU izjavi za RTV Zenica, premijer, Munib Husejnagić, nazvao Šatorovićeve izjave mešetarskim, podsjećajući da je u kantonalnom budžetu za 2014., obezbjeđeno znatno više sredstava nego što ovaj sindikat navodi, 400 hiljada maraka za redovnu isplatu duga po osnovu pravosnažnih sudskih presuda, 400 hiljada za tražitelje vansudskih nagodbi, te dodatnih 30 hiljada za presude donesene po apelacijama.\n– Tražitelji se već javljaju i Sindikat neće uspjeti u namjeri da odgovori svoje članstvo da pokuša s Vladom pronaći pravo rješenje, – kazao je Husejnagić, dodajući da su uslovi za vansudske nagodbe precizno navedeni, te da tu nema osnova za neregularnosti.


Na vanrednoj sjednici Zastupničkog doma Federalnog parlamenta usvojen je rebalans ovogodišnjeg budžeta FBiH. Rebalansom je budžet povećan za 107 miliona KM i iznosi nešto više od 2,9 milijardi KM.\nUsvajanjem rebalansa omogućeno je da se 107 miliona KM stave na raspolaganje za izgradnju planiranih infrastrukturnih projekata koje implementira javno preduzeće Autoceste Federacije BiH d.o.o. Mostar, prenijela je agencija Fena.\n“Ovo je jedina suštinska izmjena u budžetu, koja se sastoji od preusmjeravanja neutrošenih 107 miliona KM iz 2017. u aktuelnu budžetsku godinu radi gradnje brzih cesta u FBiH. Ukupno će za ove namjene biti investirano 290 miliona KM”, rekao je federalni premijer Fadil Novalić.


Viktorija i Dejvid Bekam su u pregovorima za rijaliti o životu njihove porodice poput Kardašijanovih, piše Dejli Star\nVip priča 18.02.2018. - 19:23h Autor: kolektiv.me\n- Viktorija se oduvek trudila da prikaže kako je deo visokog društva, a sad bi sa gledaocima više volela da podeli svoju zabavnu stranu. Porodici je rekla da bi ovoga puta mogli da naprave pravi hit - kaže izvor blizak poznatoj porodici.\nPored pregovora o rijalitiju, gospođa Bekam zauzeta je njujorškom nedeljom mode, ali i sastankom sa svojim bivšim koleginicama iz grupe "Spice Girls" sa kojima takođe dogovara nove projekte. No, oni koji su se nadali da najpopularnija ženska grupa na svetu ide na turneju, biće razočarani.\n- Ne idem na turneju. "Spice Girls" ne idu na turneju - rekla je 43-godišnja Viktorija, ali su ona i njene koleginice iz grupe objavile da žele ponovo da sarađuju i ožive svoj stari moto – "Girl Power".\nViktorija BekamDejvid BekamrijaltitKim Kardasijan


Sekretarijat za ruralni i održivi razvoj Opštine Bijelo Polje poziva nevladine organizacije koje se bave pitanjima iz oblasti zaštite životne sredine da učestvuju u procesu izbora jednog predstavnika u Komisiji za ocjenu Elaborata procjene uticaja na životnu sredinu za izgradnju „privremenog nepokretnog objekta-hale za preradu drveta“ u mjestu Babaići , opština Bijelo Polje. Nevladina organizacija može predložiti samo jednog kandidata za člana Komisije. Više nevladinih organizacija može predložiti samo jednog kandidata.\nRok za podnošenje predloga je 5 dana od dana objavljivanja javnog poziva.\nSa napomenom “Predlaganje kandidata za člana Komisije za ocjenu Elaborata procjene uticaja na životnu sredinu za izgradnju „privremenog nepokretnog objekta-hale za preradu drveta“u opštini Bijelo Polje”.


Užički paraolimpijci uskoro kreću na pripreme za Evropsko prvenstvo\nHomeVestiUžički paraolimpijci uskoro kreću na pripreme za Evropsko prvenstvo\nProjekat „Pokreni se i treniraj“ atletskog kluba „Pora“ iz Užica jedan je od tri dobitnika za finansiranje u vrednosti od 4000 evra. „Šampioni svaki dan“ je platforma namenjena svima osobama sa invaliditetom koje se već bave sportom ili bi želele da se fizički aktiviraju. Zamišljena kao izvor znanja i informacija o sportskim aktivnostima koje se odvijaju u okviru Paraolimpijskog komiteta Srbije, drugih organizacija i institucija u Srbiji, ali i kao prostor za inspiraciju kroz primere uspešnih sportista.\nUžički paraolimpijci uskoro putuju i na pripreme za Evropsko prvenstvo. Kako kaže Miloš Zarić, uskoro putujemo na pripreme gde smo bili i poslednja dva puta, a to je Etno selo „Herman Ottó Intézet“ pored Budimpešte u Mađarskoj.\n„Svaki put se radujemo kada treba da idemo na pripreme baš tamo, ljudi su predivni i sve nam čine da odemo na takmičenje spremni i da osvajamo medalje. Voleo bih da što više naših Užičana vidi ovu oazu mira“ – rekao je Zarić.\nU novembru nema predstava u Kraljevačkom pozorištu\nVučić i Brnabićeva sa Bramercom


Zvezda podnela tužbu za klevetu i narušavanje ugleda - Studio B\nZvezda podnela tužbu za klevetu i narušavanje ugleda Tanjug\nSportSport Pocetna 18. 10. 2018. 22:27:25\n„Fudbalski klub Crvena zvezda je šokiran neverovatnim optužbama o navodnom nameštanju meča s Pari Sen Žermenom 3. oktobra 2018. godine. Apsolutno nema dokaza koji podržavaju ove optužbe koje su očigledno rezultat anonimne i zlonamerne dojave“, navodi se u saopštenju Advokatske kancelarije iz Pariza koja zastupa Zvezdu.\n„FK Crvena zvezda je spremna da u potpunosti sarađuje sa istražnim vlastima. Klub sa najviše osvojenih titula prvaka Srbije i osvajač Lige šampiona iz 1991. godine (dok je to takmičenje imalo drugi naziv). Crvena zvezda namerava da brani svoju čast, kao i čast svoje uprave, igrača i navijača i ponovo potvrđuje posvećenost fudbalskim vrednostima i integritetu sporskih takmičenja“, zaključuje se u saopštenju.\nUtakmica između Pari Sen Žermena i Crvene zvezde završena je sa 6:1 za pariski klub, a ugledni list „Ekip“ preneo je da je francusko tužilaštvo pokrenulo istragu, jer je navodno jedan funkcioner srpskog kluba pokušao da uplati pet miliona evra na poraz od pet golova razlike.


Investitori i „investitori“ - Ozonpress :: internet portal\nInvestitori i „investitori“\nPrivlačenje stranih investitora i investicija u Srbiju za aktuelnu, ali i za sve prethodne vlade formirane posle petooktobarskih političkih promena, s obzirom na visoku stopu nezaposlenosti koju Srbija beleži decenijama, predstavljaju primaran zadatak. Subvencionisanje, otvaranje pogona i zapošljavanje radnika, koje je u praksi počelo da se primenjuje od 2006. godine, podrazumeva da strani investitor pokreće nekakvu proizvodnju u Srbiji i za to dobija razne vrste olakšica, uključujući i do 10.000 evra za svakog zaposlenog radnika. Stoga, po mnogim ocenama, ovakav sistem ne predstavlja strane investicije, već je reč, kako tvrdi deo ekonomista i pojedini predstavnici sindikata, o investiranju Srbije u inostrane kompanije. Prema podacima Vlada Srbije je samo od 2015. godine sa 860 miliona evra subvencionisala inostrane investitore, ali nažalost zahvaljujući činjenici da ugovori koji se sklapaju sa njima nisu dostupni javnosti, nemoguće je doći do konačne cifre koliko su investitori, do ove godine, dobili novca poreskih obveznika Srbije. Stoga srpska javnost ni dan danas nije u prilici da sazna koliko je novca Vlada Srbije dala Fiatu da bi otvorio fabriku u Kragujevcu, niti kakav je dogovor postignut sa Etihadom.\nUprkos tome, kako za sada stvari stoje, aktuelna vlast koju predvodi Srpska napredna stranka, svojevremeno i sama oštar kritičar politike subvencionisanja inostranih investitora, ne odustaje od ovog koncepta uprkos činjenici da se u mnogim slučajevima pokazao kao kontraproduktivan. Odnosno da, uprkos finasijskoj podršci države, mnoge inostrane investicije nisu zaživele, poput pogona za preradu ribe u Smederevu. Istovremeno, po oceni ekonomista, sistemom subvencionisanja Vlada Srbije pokušava da kompenzuje nepovoljno poslovno okruženje koje vlada u Srbiji, budući da plaća investitorima da dođu u Srbiju. Čačani, budući da nemački Forverk čiji je dolazak pratila ogromna medijska pompa tek montira mašine, još uvek nemaju iskustva sa inostranim investitorima, međutim, iskustva iz drugih gradova i opština nesumnjivo izazivaju podozrenje.\nNa drugoj stani činjenica da inostrani investitori uz blagonaklonost vlasti svesno krše zakone, pre svega Zakon o radu, što se u nekoliko navrata potvrdilo na osnovu primera Jure, po mnogim ocenama predstavlja dokaz da se Srbija pridružila zemljama trećeg sveta u kojima se ignorišu prava zaposlenih, a zarade su svedene na egzistencijalni minimum.\n– Ova vlast ne dovodi investitore jer investitori smo svi mi. Te firme dolaze ovde i u razne zemlje trećeg sveta, kojima se nažalost i Srbija priključila, kao lešinari. Tu dobijaju određene subvencije od države kako bi zaposlile radnike. Veliki problem je to što one ne poštuju zakon. Njima je država, uprkos tome što im daje veliki novac i što oni radnicima daju male plate, omogućila da nekažnjeno krše zakone. U Srbiju dolaze neke sumnjive firme koje prvo gledaju kako će da se tale sa nekim iz vlasti, jer nema nikakve logike da vi nekome date 10-20 hiljada evra po radnom mestu, a on da isplaćuje minimalac i da se, na drugoj strani, govori o nekakvom ekonomskom razvoju. Beda, nemaština, svakodnevne laži i obmane o skorijem boljem životu, koji samo što nije stigao, doprinose da radnici savijaju glave, ćute i trpe razna poniženja. Poslodavci su privilegovani, država i inspekcije ih štite, pogotovo one firme koje dobijaju subvencije, zatim i loš zakon o radu dovodi do toga da svaki organizovan ili pojedinačan pokušaj bunta uglavnom rezultira otkazom svima koji povedu bilo koji vid protesta. U toj situaciji je mnogo bolje da dođu firme iz uređenih država, koje imaju tradiciju sindikalnog i socijalnog dijaloga i organizovanja, ali one izgleda ne žele da dolaze na ove prostore. Zbog svega toga čak i kada ova vlast ode sa scene trebaće da prođe mnogo vremena da u Srbiju dođu ozbiljni investitori koji će da ulože svoj novac, zato što mi imamo kvaliteno obučenu radnu snagu, ili dobar geografski položaj – objašnjava Željko Veselinović, predsednik Udruženih sindikata Srbije Sloga.\nPo oceni brojnih ekonomista i ekonomskih analitičara, osnovni problem sistema subvencionisanja inostranih investicija ogleda se u činjenici da su na ovaj način domaći privrednici stavljeni u podređen položaj što direktno inicira poremećaje na tržištu rada. Na drugoj strani, kako upozorava ekonomista Milan Kovačević, štetnost sistema subvencionisanja ogleda se i u podsticanju otvaranja radnih mesta koja podrazumevaju angažovanje najmanje kvalifikovanih radnika.\n– To je dovelo do toga da smo se reklamirali kao zemlja jeftine radne snage i to je štetno samo po sebi. Svima bi umesto toga trebalo da bude cilj da budemo zemlja koja povećava produktivnost, da budemo uspešnija ekonomija i povećamo zarade zaposlenih – izjavio je nedavno Kovačević u razgovoru sa novinarom nemačkog Dojče velea.\nSudeći na osnovu dosadašnje prakse pozitivni efekti sistema subvencionisanja daleko su manji u odnosu na negativnosti koje su zabeležene u prethodnih 12 godina, budući da su zabeleženi slučajevi kada investitori uzmu novac od države, a onda se, čim ugovor istekne, spakuju i odu, a radnici tada ponovo ostaju bez posla.\n– Ako se kao merilo uzme ekonomski rast Srbije u posljednjih deset godina, primetno je da Srbija beleži ekonomsku stagnaciju, što nedvosmisleno ukazuje na činjenicu da sistem subvencija nije doneo naročiti boljitak – ocenjuje Mijat Lakićević, zamenik glavnog i odgovornog urednika u Novom magazinu.\nU poslednje vreme u javnosti su se pojavile špekulacije da bi Srbija uskoro mogla ili da odustane od sistema subvencionisanja ili da sistem podvrgne izvesnim izmenama, što je nedavno nagovestila premijerka Ana Brnabić. Da li je nešto ovako izgledno teško je proceniti, ukoliko se u obzir uzme činjenica da inostrane investicije, bez obzira na cenu ili negativne posledice, predstavljaju osnov političkog marketinga aktuelne naprednjačke vlasti. Naime, tokom prethodnih šest godina, koliko je na vlasti SNS, nije bilo nijednog jedinog subvencionisanog projekta niti otvaranja najmanjeg proizvodnog pogona oko kojeg se nisu okupili čelnici SNS. Što je podstaklo cinične komentare u javnosti da Aleksandar Vučić u džepu sakoa stalno ima makaze kako bi presecao crvene vrpce.\nTekst je objavljen u okviru projekta ”Privredni barometar” koji je sufinansiran kroz javni konkurs Grada Čačka. Stavovi izneti u podržanom medijskom projektu ne izražavaju stavove organa koji je dodelio sredstva.\nStrani investitori, nekad i sad


Općina Stari Grad – Podzemna garaža i višenamjenski trg ispunili očekivanja – TVSA.BA\nPetak, 21 Januara, 2022 6:17\nNaslovna/Vijesti/Sarajevo/Općina Stari Grad – Podzemna garaža i višenamjenski trg ispunili očekivanja\nOpćina Stari Grad – Podzemna garaža i višenamjenski trg ispunili očekivanja\n– Kao što smo i očekivali, podzemna garaža počinje da ostvaruje svoj puni potencijal i zasigurno postaje naša najisplativija investicija. Ona sada osigurava prihod za druge projekte važne za naše građane, za ulaganja u infrastrukturu, socijalna davanja i novu gradnju. Kada dođe vrijeme za otplatu kredita, kompletan iznos rate pokrivat će prihod od garaže – poručio je načelnik Ibrahim Hadžibajrić.\n– Usmjereni smo na infrastrukturne projekte jer smatramo da je kvalitetna infrastruktura preduslov za dolazak turista u našu općinu. Žao mi je što i drugi nivoi vlasti i institucije nemaju viziju razvoja kao mi u Starom Gradu. Baščaršija je najveći tržni centar na otvorenom u Kantonu Sarajevo, a vapi za dodatnim parking prostorom. Koliko bi se samo povećao priliv turista, promet, razvoj privrede kada bismo gostima osigurali uslove – rekao je Hadžibajrić.


Ubijen policajac kod Tarčina, policijske ekipe na terenu - Bportal.ba - Najvažnije vijesti iz BiH\nNa lokalitetu Suhodol kod Tarčina večeras je pronađeno beživotno tijelo policajca, piše portal Klix.\nPolicajac je ubijen najvjerovatnije vatrenim oružjem.\nOznačeno: tarčin, ubijen policajac\nNATO pozdravlja dogovor domaćih lidera o formiranju Vijeća ministara BiH. Odluka NATO da u decembru prošle godine odobri Bosni i Hercegovini da podnese prvi Godišnji nacionalni program može joj pomoći u produbljivanju saradnje sa Alijansom – “ukoliko želi da prihvati ovu ponudu,” navodi zvaničnik Sjevernoatlantske alijanse u izjavi za Radio Slobodna Evropa. On precizira da […]\nVIDEO Pogledajte tučnjavu zbog koje je prekinut meč između Sarajeva i gruzijskog WIT-a\nVIDEO Nana i dedo osvojili region svojom ljubavnom pričom


Pas 2050 – Ugljenični otisak | SGS Srbija\nZdravlje i Bezbednost › Kvalitet, zdravlje, bezbednost i životna sredina › Životna sredina › Služba za klimatske promene\nZdravlje i Bezbednost Pas 2050 – Ugljenični otisak\nDa biste ostavili utisak na kupce, potrošače i druge zainteresovane strane kao organizacija koja brine o životnoj sredini, morate da pokažete da uspešno rešavate pitanje emisije gasova staklene bašte.\nSve zainteresovane strane očekuju da je vaša organizacija usaglašena sa standardima za zaštitu životne sredine i da nastoji da smanji uticaj svojih dnevnih aktivnosti.\nU tome može da joj pomogne javno dostupna specifikacija PAS 2050. Ona vam omogućava da izmerite uticaj aktivnosti, proizvoda i usluga vaše organizacije na životnu sredinu, kao i emisiju gasova staklene bašte tokom njihovog radnog veka.\nSGS može da pomogne vašoj organizaciji da ispuni zahteve standarda za zaštitu životne sredine. Naša provera i procena vam obezbeđuju veću konkurentnost i poverenje kupaca i omogućavaju vam da upravljate emisijom gasova staklene bašte dobavljača tokom njihovog radnog veka.\nPrimena specifikacije PAS 2050:2008 može da vam pomogne da:\nupravljate emisijom gasova staklene bašte iz fabrika i od dobavljača, što može da posluži kao referenca za smanjivanje emisije gasova staklene bašte u budućnosti;\npostanete konkurentniji zato što firme sve više zahtevaju ove podatke kako bi obavile procenu uticaja svojih aktivnosti tokom radnog veka;\nobezbedite koncept male emisije ugljenika i ekološkog projektovanja, smanjite upotrebu sirovih materijala i više koristite usluge dobavljača sa malom emisijom ugljenika;\nispunite očekivanja kupaca, zauzmete vodeću poziciju na tržištu i podignete svest potrošača o zaštiti životne sredine;\nsteknete poverenje potrošača uz pomoć javnih tvrdnji o usaglašenosti i objavljivanja rezultata;\npripremite teren za dobijanje oznake o emisiji ugljenika u budućnosti;\nomogućite upotrebu oznake nezavisne verifikacije u marketingu i komunikacijama;\npodržite interne aktivnosti za smanjenje emisija istraživanjem alternativnih konfiguracija proizvoda, sirovih materijala i procesa i identifikacijom izvora emisija.\nJavite se SGS-u za procenu rešenja za smanjenje potrošnje energije širom vaše organizacije i lanca snabdevanja i u vezi sa zahtevima standarda “PAS 2050 – Ugljenični otisak“. Međunarodna organizacija za standardizaciju (ISO) radi na novom standardu u vezi sa ugljeničnim otiskom proizvoda – ISO 14067.\nOsim toga, mi smo svetska vodeća organizacija za sertifikaciju za ISO 14001:2004 i validaciju/verifikaciju za ISO 14064:2006.


Fejsbuk obrisao Netanjahuov post i suspendovao "chatbot" na njegovom nalogu\nFejsbuk obrisao Netanjahuov post i suspendovao „chatbot“ na njegovom nalogu\nSvet Autor:Beta26. jan. 202100:042 komentara\n„Chatbot“ je slao poruke sledbenicima, tražeći da daju lične podatke o ljudima starijim od 60 godina koji se još nisu vakcinisali protiv kovida-19, uz napomenu da će ih premijer tada ubediti da se vakcinišu, navedeno je u saopštenju Fejsbuka.\n„U skladu sa našom politikom o privatnosti, ne dozvoljavamo sadržaj koji deli ili traži zdravstvene informacije od ljudi“, navedeno je u saopštenju.\nU odgovoru na takvu odluku, Netanjahuova konzervativna partija Likud je navela da je kampanja na društvenim mrežama imala za cilj da se ohrabre Izraelci stariji od 60 godina da prime vakcinu kako bi spasili život. Uz to je navedeno da se pozivaju svi da se imunizuju, kako bi se otvorila ekonomija i Izrael postao prva zemlja u svetu koja je izašla iz pandemije, preneli su izraelski mediji.\nOvo nije prvi put da se Netanjahu suočio sa sankcijma društvenih mreža.\nNa dan parlamentarnh izbora u septembru prošle godine Netanjahuov „chatbot“ je suspedovan u rano popodne do zatvaranja glasačkih mesta jer su deljene informacije o glasanju, što je u Izraelu zabranjeno.


Mesec posvećen podizanju svesti o mentalnom zdravlju. “Za život u ritmu svakog srca“ - Ozon Media\nU četvrtak, 9.juna, mitrovački Caritas je organizovao stručni skup posvećen mentalnom zdravlju. Domaćin je bila Gradska kuća koja je otvorila vrata svima zainteresovanim za ovu temu.\nOkrugli sto pod nazivom“Za život u ritmu svakog srca“ nastao je kao odgovor na apel Ministarstva zdravlja da se jun mesec proglasi za mesec posvećen podizanju svesti o mentalnom zdravlju.\nOva tema je okupila 40 stručnjaka iz oblasti zdravstva, socijalne zaštite i predstavnika organizacija civilnog društva .\nSkup je otvorio direktor Caritasa Srbije o.Michai Gherghel, o programskom radu na polju mentalnog zdravlja Caritasa u Srbiji upoznala je prisutne Jelena Ankić, nacionalni koordinator na programu mentalnog zdravlja, a ispred domaćina bili su prisutni zam.načelnika Gradske uprave za socijalnu zaštitu i zaštitu životne sredine Slađana Mirčeta i Bogdan Kuzmić, pomoćnik Gradonačelnice za sektor socijalne zaštite. Kao i uvek, mons.Eduard Španović, župnik i prelat mitrovačke župe Sv.Dimitrija, prisustvovao je skupu sa vlč.Ivicom Zrnom.\nKoordinatorka mitrovačkog Caritasa, Kristina Dragišić, inače master psiholog, upoznala je prisutne sa najnovijim podacima o stanju mentalnog zdravlja stanovništva Srbije, o kojima je pre par dana govorio i sam ministar zdravlja Zlatibor Lončar. Podaci su alarmantni i upozoravaju da u ovom trenutku 15,2 odsto stanovništva ispunjava kriterijume nekog psihičkog poremećaja,\n„U ponedeljak, u Skupštini Grada, Stalna konferencija gradova i opština i GIZ jsu organizovali obuku iz lokalizacije Agende 2030. Tada je istaknuto da je promocija mentalnog zdravlja i prevencija mentalnih poremećaja i bolesti sastavni deo Agende održivog razvoja usvojene od strane Generalne skupštine Ujedinjenih Nacija. Stoga, zaštita i očuvanje mentalnog zdravlja obuhvataju sve mere i aktivnosti usmerene na uspostavljanje i održanje psihičkog blagostanja. Te mere su vezane za promociju i unapređenje mentalnog zdravlja, kao i prevenciju koja obuhvata rano prepoznavanje, lečenje i rehabilitaciju poremećaja ponašanja i mentalnih poremećaja. Caritas već skoro 18 godina aktivno učestvuje u realizaciji ovih zadataka, a zato smo I danas ovde okupljeni”,-objasnila nam je organizatorka Kristina Dragišić.\nNa ovo izlaganje nadovezala se veoma zanimljivim rezulatatima istraživanja sprovedenim od strane Komore socijalne zaštite, Sandra Perić, direktorica ove ustanove I ujedno doctorand na Fakultetu političkih nauka. Ovo istraživanje nam je ukazalo na stanje zaposlenih u sistemu socijalne zaštite, s akcentom na procenu mentalnog stanja i situacijom tokom COVIDa. Veoma detaljna analiza pokazala je da u sistemu socijalne zaštite postoji deficit od skoro 1000 zaposlenih, da ovaj system amortizuje mnoge probleme tranzicije I da u dugom vremenskom priodu deluje pod kontinuiranim I dugotrajnim stresnim okolnostima koji direktno utiču na kvalitet rada zaposlenih I njihovo zadovoljstvo poslom. Ujedno su nedovoljno plaćeni I pod stalnom negativnom kampanjom u društvu, što dodatno otežava rad I stanje mentalnog zdravlja zaposlenih u svim sistemima socijalne zaštite, intitucionalnim i vaninstitucionalnim.\nU drugom delu su Andrijana Nikolić iz Caritasa Šabac i Marijana Lopin Iz mitrovačkog Caritasa “Sv.Anastazija” predstavili načine sa kojima se radi sa osobama sa mentalnim smetanja. Tu su bile predočene Caritasove metode sistemskog I vaninstitucionalnog rada sa osobama sa mentanlim smetnjama, radom Dnevnih boravaka, radno okupacionih terapija I socijalnih preduzeća koji u sebi aktiviraju I integrišu ovu osetljivu grupu stanovništva. Impozantni podaci govorii su da je u Caritasu Šabac u okviru socijalnog preduzeća zaposleno čak 9 osoba, dok je u mitrovačkom Caritasu radni angažman našlo tri osobe sa invaliditetom, od kojih su dve sa mentalnim smetnjama.\nOvo je istovremeno bila i prilika za uspostavljanje novih i jačanje postojećih partnerstava u lokalnoj zajednici sa ustanovama i organizacijama koje mogu dati svoj doprinos u podizanju svesti stanovništva o značaju mentalnog zdravlja, jer bez mentalnog zdravlja nema ni kvaliteta života.


"NEDELJA ZA ZELENIJU VOJVODINU": Ozelenjavanje Gerontološkog centra u Pančevu : Nadlanu.com\nObjavljeno 11. dec 2019. / 18:14:09\nU okviru akcije predviđena je sadnja 10.000 sadnica u krugu pokrajinskih javnih ustanova, a ona je u prošli ponedeljak zvanično započeta u parku kod zgrade Skupštine AP Vojvodine gde su predsednik Pokrajinske vlade Igor Mirović i pokrajinski sekretar za urbanizam i zaštitu životne sredine Vladimir Galić zasadili danas nove sadnice lipe. Akcija je održana i u centru Mačvanske Mitrovice gde je zasađeno oko 1.200 sadnica različitih vrsta drveća, kao i u Opštini Nova Crnja koja je dobila ukupno 800 sadnica raznih vrsta (topola, katalpa, hrast, breza, crni bor). Ozelenjavanje je sprovedeno i u Opštini Bački Petrovac gde je predviđena sadnja ukupno 1.325 mladica.\nOzelenjavanje je potom nastavljeno i u kompleksu Opšte bolnice u Sremskoj Mitrovici, u parku kod očne ambulante, gde je zasađeno desetak, od ukupno 25 sadnica mladog crnog bora. Akcija je danas sprovedena i u Specijalnoj bolnici za rehabilitaciju "Banja Kanjiža" gde je posađeno ukupno 40 sadnica crnog bora ispred objekta "Aquamarin" u kompleksu bolnice. Akcija ozelenjavanja održana je i u parku Specijalne bolnice za neurološka oboljenja i posttraumatska stanja „Dr Borivoje Gnjatić“ u Starom Slankamenu gde je posađeno 30 sadnica crnog bora. Zahvaljujući pokrajinskoj kampanji pošumljavanja i park Gerontološkog centra „Srem" bogatiji je za 90 novih sadnica crnog bora. Ruma je za ovu akciju dobila 885 sadnica hrasta i crnog bora, a pored parka GC „Srem", pošumljavanje je sprovedeno i u rumskom izletištu Borkovac, a deo sadnica će biti zasađen i na nekoliko lokacija u samom gradu.\nAkcija je sprovedena i u krugu Specijalne bolnice za psihijatrijske bolesti "Sveti Vračevi" u Novom Kneževcu, gde je zasađeno 15 sadnica crnog bora. Tokom jučerašnjeg dana i u Vrbasu je održana akcija ozelenjavanja i pošumljavanja površina oko javnih ustanova, i to oko Opšte bolnice Vrbas i Gerontološkog centra, a predviđena je sadnja 500 sadnica crnog bora. U okviru akcije ozelenjavanja i u Opštoj Bolnici Senta zasađene su nove sadnice, ukupno 30 sadnica crnog bora, koje su zasađene u krugu i oko bolnice. U Dom „Veternik“ su povodom akcije ozelenjavanja isporučene 52 sadnice crnog bora. Zavod za javno zdravlje Kikinda, takođe, je podržao akciju "Nedelja za zeleniju Vojvodinu" tako što je posađeno 15 sadnica crnog bora u dvorištu zavoda.\nAkcija ozelenjavanja je održana i u Ustanovi Dom za stare i penzionere u Molu, gde je zasađeno 40 sadnica breze i 10 sadnica crnog bora. U višednevnoj pokrajinskoj kampanji pošumljavanja preko 2.600 stabala biće zasađeno na teritoriji rumske opštine, na više različitih lokacija, a najviše stabala biće posađeno u rumskom izletištu Borkovac. Akcija ozelenjavanja uspešno je sprovedena i u Gerontološkom centru "Novi Sad", u Domu Futog kada su zajedničkim snagama zaposleni i korisnici Doma zasadili ukupno 30 sadnica Crnog bora. Akcija je sprovedena i Domu za lica ometena u mentalnom razvoju "Srce u jabuci" iz Jabuke kod Pančeva, gde je uspešno sprovedena sadnja 70 sadnica crnog bora i 30 sadnica breze. U okviru ove akcije i Specijalna bolnica za plućne bolesti „Dr Vasa Savić" Zrenjanin dobila je 30 sadnica crnog bora.\nAkcija ozelenjavanja traje i ove nedelje, pa je tako juče zasađeno 80 sadnica crnog bora u krugu Specijalne bolnice za psihijatrijske bolesti "Kovin" u Kovinu.\nU toku trajanja akcije za Gerontološki centar Pančevo je opredeljeno 30 sadnica Crnog bora, koje su zasađene u parku Gerontološkog centra Pančevo, kao i Klubovima za odrasla i stara lica u sklopu Gerontološkog centra. Direktorka ove ustanove, Tanja Lukić, govorila je ovom prilikom o vrednosti i kvalitetu akcije koja je odrađena u parku Ustanove i tom prilikom argumentovala zašto je važno i značajno imati što više zelenila u svom okruženju.\n- Ova akcija je bitna globalno, lokalno i u ličnom okruženju. Jako je važno reći da drvo pored proizvodnje kiseonika suštinski i prečišćava vazduh. Pravilno postavljeno drvo smanjuje sunčevo zračenje samim tim stvara hladniju mikro klimu, što jako puno znači našim korisnicima za vreme toplih letnjih temperatura. Ovih par podataka (a ima ih još) samo govori da drveće nije samo ukras našeg doma, naselja ili grada već su njegova pluća i rashladnik. Treba naglasiti da se hitno mora zaustaviti trend seče i uništavanje drveća pod izgovorom ekonomskog napretka. Izreka:“GDE GOD NAĐEŠ ZGODNO MESTO TU DRVO POSADI, A ONO JE BLAGORODNO PA ĆE DA NAGRADI“. Ovakve akcije treba izuzetno podržavati i češće praktikovati, rekla je direktorka Gerontološkog centra Tanja Lukić.\ngrad novi sadJavno preduzeće “Vojvodinašume”Nedelja za zeleniju VojvodinupancevoPokrajinski sekretarijat za urbanizam i zažtitu životne sredinepoziv volonterimavolonteri\nKARATISTKINJA U SUZAMA: Sumeja Šejto poslednja napustila…


Gradski zavod za javno zdravlje - Beograd - Svetski dan bez duvanskog dima u znaku „bezličnih“ pakovanja\nNaime, ova mera, čiji je cilj smanjenje potražnje za duvanskim proizvodima, znači da se, umesto dosadašnjih atraktivnih pakovanja, uvodi uniformni dizajn paklice za sve vrste cigareta, koji ograničava promotivni potencijal samog proizvođača, odnosno brenda kao podsticaja za kupovinu i konzumiranje, uz istovremeno jače isticanje tekstualnih i slikovnih zdravstvenih upozorenja. Ovakva pakovanja podrazumevaju značajno ograničavanje ili potpunu zabranu upotrebe logoa, boja i slika brenda, kao i bilo kakvih informacija u svrhu njegove promocije, zapravo svega izuzev samog naziva proizvoda, i to standardizovanom bojom i slovima.\nPreporuke date u članovima 11 i 13 Okvirne konvencije o kontroli duvana, upravo se odnose na uvođenje ovakvih pakovanja. Podsećanja radi, Okvirna konvencija o kontroli duvana je dokument Svetske zdravstvene organizacije, čiji je cilj “da se sadašnje i buduće generacije zaštite od pogubnih zdravstvenih, socijalnih, ekoloških i ekonomskih posledica potrošnje duvana i izlaganja duvanskom dimu“. Okvirnu konvenciju je od 2003. godine kada je doneta, potpisalo 180 zemalja članica SZO, među kojima i Srbija, koja ju je ratifikovala 1. decembra 2005. Ovaj dokument je na snagu u našoj zemlji stupio 9. juna 2006. godine i time postao okvir za sva kasnije doneta zakonska i podzakonska akta, strategije, akcione planove i mere koje se kod nas sprovode ili će se tek sprovoditi.\nIpak, i pored svega do sada učinjenog, u našoj zemlji i dalje puši oko trećina odraslih stanovnika, a ono što posebno zabrinjava je blagi porast procenta pušača u proteklih nekoliko godina, na šta ukazuju rezultati poslednjeg Istraživanja zdravlja stanovništva Srbije.\nRasprostranjenost pušenja među stanovništvom Srbije starijim od 15 godina iznosi 34,7%, dok je u Beogradu taj udeo nešto manji i iznosi 31,6%. Svakodnevnih pušača u Srbiji bilo je 29,2%, odnosno 27,5% u glavnom gradu, dok su u pogledu jake zavisnosti prema upotrebi duvana (više od 20 cigareta dnevno) Beograđani približno izjednačeni sa nacionalnim prosekom sa oko 17,5% odraslog stanovništva. Važno je naglasiti da se u glavnom gradu najveći procenat pušača registruje među mladim ljudima - u starosnoj grupi od 25 do 34 godine (čak 42,3% ove populacije), dok se najmanji, što je i očekivano, beleži među najstarijim Beograđanima. Takođe, interesantan je podatak iz ovih rezultata koji govori da se veći procenat pušača u glavnom gradu beleži kod žena nego kod mukaraca, što nam ukazuje na negativni trend promena u stavovima i ponašanju u ovoj populaciji na koje se mora što pre delovati ciljanim merama.\nČak dve trećine odraslog stanovništva u Beogradu izjavilo je da je bilo izloženo duvanskom dimu u zatvorenom prostoru (66,2%), ali interesantno je da je tek svaki drugi ispitanik izjavio da je zabrinut zbog štetnih posledica pušenja, odnosno izloženosti duvanskom dimu po zdravlje (48,8%). Ovaj podatak ukazuje na činjenicu da, iako se čini da je na ovu temu već toliko toga rečeno, i dalje postoji velika potreba i prostor za kontinuirano delovanje u pogledu edukacije i zdravstvenog osvešćivanja svih slojeva stanovništva.\nSvi ovi podaci nedvosmisleno ukazuju na to da je obeležavanje ovog datuma važan povod i prilika da se apeluje na svest donosilaca odluka i svih relevantnih društvenih činilaca koji imaju ulogu u kreiranju novih i sprovođenju i poštovanju postojećih mera čiji je cilj smanjenje zastupljenosti ove štetne navike i zaštite stanovništva od izloženosti duvanskom dimu, ali i da se deluje na svest svakog pojedinca, tako što će podržavati i birati nepušenje i boravak u prostoru bez duvanskog dim.\nPovodom obeležavanja ovog važnog datuma iz Kalendara javnog zdravlja, a u cilju mobilisanja građana na razmišljanje i aktivno delovanje, na pozitivne promene stavova i ponašanja, Gradski zavod za javno zdravlje Beograd organizuje prigodne zdravstveno promotivne akcije.\nU ponedeljak, 30. maja 2016. u vrtiću „Izvorčić“ Predškolske ustanove Rakovica, biće izvedena tematska pozorišna predstava za decu i njihove roditelje, pod nazivom: „Biće lepše svima bez duvanskog dima“, u izvođenju dečjeg pozorišta „Šala“.\nNa sam Svetski dan bez duvanskog dima, u utorak, 31. maja, na platou ispred Hrama Svetog Save, u terminu od 12 do 14 časova, biće upriličena javnozdravstvena manifestacija, na kojoj će građani biti u prilici da provere vrednosti svog krvnog pritiska i indeks telesne mase, kao i da od zdravstvenih radnika dobiju odgovarajuće informacije i preporuke, uz prigodan edukativni štampani materijal. Pored Gradskog zavoda za javno zdravlje, učesnici ovog događaja biće i Dom zdravlja Vračar, Dom zdravlja Savski venac, Crveni krst Beograda, Udruženje za javno zdravlje Srbije i Studentska organizacija Farmaceutskog fakulteta (BPSA).